Apstiprināts ar iepirkuma komisijas

2022.gada 18.februāra 1.sēdes protokolu

**SARUNU PROCEDŪRAS AR PUBLIKĀCIJU**

**“Pusvagonu, graudu un kravas vagonu rezerves daļu piegāde SIA “LDZ ritošā sastāva serviss” vajadzībām”**

Iepirkuma identifikācijas Nr. LDZ 2022/41-SPA

NOLIKUMS

Rīga, 2022

1. **vispārīgĀ informācijA**
	1. **Sarunu procedūras nolikumā ir lietoti šādi termini:**
		1. **sarunu procedūra** (turpmāk var tikt saukta arī kā “iepirkums”, “iepirkuma procedūra”) – sarunu procedūra ar publikāciju “Pusvagonu, graudu un kravas vagonu rezerves daļu piegāde SIA “LDZ ritošā sastāva serviss” vajadzībām”, iepirkuma identifikācijas Nr. LDZ 2022/41-SPA;
		2. **komisija** – VAS “Latvijas dzelzceļš” izveidota iepirkuma komisija, kas saskaņā ar “Latvijas dzelzceļš” koncerna iekšējos normatīvajos aktos noteikto kārtību pilnvarota organizēt sarunu procedūru;
		3. **nolikums** – sarunu procedūras nolikums ar pielikumiem un jebkuri sarunu procedūras nolikuma precizējumi, skaidrojumi, izmaiņas vai grozījumi, kas var rasties sarunu procedūras gaitā;
		4. **ieinteresētais piegādātājs** – piegādātājs, kas izteicis vēlmi piedalīties iepirkumā, un piedāvā piegādāt preces un sniegt pakalpojumus;
		5. **pasūtītājs** – VAS “Latvijas dzelzceļš”, kas saskaņā ar “Latvijas dzelzceļš” koncerna iekšējos normatīvajos aktos noteikto kārtību organizē sarunu procedūru SIA “LDZ ritošā sastāva serviss” vajadzībām”;
		6. **pircējs** (turpmāk var tikt saukts arī kā “maksātājs” un “līguma slēdzējs”) – SIA “LDZ ritošā sastāva serviss”;
		7. **pretendents** – piegādātājs, kas ir iesniedzis piedāvājumu sarunu procedūrai;
		8. **prece** – jaunas pusvagonu, graudu un kravas vagonu rezerves daļas saskaņā ar nolikuma 2.1.punktu.
	2. **Rekvizīti un vispārīga informācija par iepirkumu:**
		1. **pasūtītājs:** VAS “Latvijas dzelzceļš”, vienotais reģistrācijas Nr.40003032065, juridiskā adrese: Gogoļa iela 3, Rīga, LV-1547, Latvija;
		2. **pircējs:** SIA “LDZ ritošā sastāva serviss”, vienotais reģistrācijas Nr.40003788351, PVN reģistrācijas Nr.LV40003788351, juridiskā adrese: Turgeņeva iela 21, Rīga, LV-1050, Latvija. Banka: Luminor Bank AS Latvijas filiāle, konts LV26RIKO0000084909460, kods RIKOLV2X. Juridiskā adrese: Turgeņeva iela 21, Rīga, LV-1050, Latvija;
		3. **iepirkumu veic pasūtītājs tās atkarīgās sabiedrības vajadzībām**. Iepirkuma līgums tiks slēgts starp iepirkuma uzvarētāju (-iem) un pircēju;
		4. Iepirkums tiek organizēts saskaņā ar “Latvijas dzelzceļš” iekšējos normatīvajos aktos noteikto kārtību.
	3. **Kontaktpersona: o**rganizatoriska rakstura jautājumos un jautājumos par nolikumu pasūtītāja kontaktpersona: komisijas sekretāre – VAS “Latvijas dzelzceļš” Iepirkumu biroja galvenā iepirkumu speciāliste Iveta Dementjeva, tālruņa numurs: +371 2789 7395, e-pasta adrese: iveta.dementjeva@ldz.lv.
	4. **Iepirkuma dokumentu pieejamība, informācijas sniegšana par iepirkumu un datu apstrāde**
		1. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, tai skaitā iepirkuma līguma projektam un sniegtajiem skaidrojumiem, pasūtītāja tīmekļvietnē *www.ldz.lv* sadaļā “*Iepirkumi*” pie attiecīgā iepirkuma sludinājuma. Informācijas apmaiņas darba valoda ir latviešu valoda**.**
		2. Ja pasūtītājs objektīvu iemeslu dēļ nevar nodrošināt brīvu un tiešu elektronisku pieeju sarunu procedūras dokumentiem un visiem papildus nepieciešamajiem dokumentiem un/vai informācijai, tai skaitā iepirkuma līguma projektam, pasūtītājs tos izsūta vai izsniedz ieinteresētajiem piegādātājiem (pretendentiem) 6 (sešu) dienu laikā pēc tam, kad saņemts pieprasījums.
		3. Pasūtītājs nodrošina[[1]](#footnote-1) ieinteresētajiem piegādātājiem iespēju iepazīties uz vietas ar sarunu procedūras dokumentiem, sākot no iepirkuma izsludināšanas brīža VAS “Latvijas dzelzceļš” Iepirkumu birojā, Gogoļa ielā 3, Rīgā, LV-1547 (līdzi ņemot personu apliecinošu dokumentu un sakarā ar caurlaižu režīmu, apmeklējumu piesakot iepriekš nolikuma 1.3.punktā norādītājai pasūtītāja kontaktpersonai).
		4. **Ieinteresētajam piegādātājam ir pienākums sekot līdzi pasūtītāja tīmekļvietnē *www.ldz.lv* sadaļā “*Iepirkumi*” pie attiecīgā iepirkuma sludinājuma publicētajai informācijai. Pasūtītājs nav atbildīgs par to, ja ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja**.
		5. Ja ieinteresētais piegādātājs ir laikus (ne vēlāk kā 6 (sešas) dienas pirms piedāvājuma iesniegšanas termiņa beigām) pieprasījis pasūtītājam uz 1.3.punktā norādīto e-pasta adresi papildu informāciju par iepirkumu, pasūtītājs to sniedz 5 (piecu) darbdienu laikā pēc attiecīga pieprasījuma saņemšanas. Ja pieprasījums ir iesniegts vēlāk par norādīto termiņu, pasūtītājs izvērtē, vai atbildes sniegšanai ir nepieciešama papildus informācijas apstrāde, un, ja informācija ir ātri sagatavojama, pasūtītājs sniedz atbildi.
		6. Pasūtītājs ievieto 1.4.5.punktā minēto informāciju tīmekļvietnē, kurā ir pieejami sarunu procedūras dokumenti un visi papildus nepieciešamie dokumenti, kā arī elektroniskā formā nosūta atbildi piegādātājam, kas uzdevis jautājumu, uz tā norādīto e-pastu.
		7. Pretendentam informāciju par sarunu procedūras rezultātiem pircējs izsūta uz e-pastu un pēc pieprasījuma – pa pastu.
		8. Iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš” un SIA “LDZ ritošā sastāva serviss”.
	5. **Piedāvājumu iesniegšanas, atvēršanas vieta, datums, laiks un kārtība**
		1. Piedāvājumu iepirkumam **jāiesniedz līdz** **2022.gada 7.martam plkst. 9:30,** Latvijā, Rīgā, Gogoļa ielā 3, 1.stāvā, 100.kabinetā (**VAS “Latvijas dzelzceļš” Kancelejā**). Piedāvājumu iesniedz personīgi, ar kurjera starpniecību vai ierakstītā pasta sūtījumā.
		2. iesniegtos piedāvājumus **atver** **2022.gada 7.martā plkst. 10:00**, VAS “Latvijas dzelzceļš” Iepirkumu birojā.
		3. Pēc piedāvājumu iesniegšanai noteiktā termiņa iesniegtie piedāvājumi un piedāvājumi, kas nav slēgtā iesaiņojumā (neaizlīmētā iepakojumā), netiks skatīti, tie tiks atgriezti atpakaļ iesniedzējiem bez izskatīšanas.
		4. Ja komisija saņēmusi pretendenta piedāvājuma atsaukumu vai grozījumu, to atver pirms piedāvājuma.
		5. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās) ietvertos nosacījumus.
		6. Komisija piedāvājumus atver to iesniegšanas secībā un nolasa pretendenta nosaukumu, piedāvājuma iesniegšanas laiku, piedāvāto cenu (katrai iepirkuma priekšmeta daļai) laiku un piedāvāto cenu.
	6. **Piedāvājuma dokumentu noformējums**
		1. Piedāvājuma dokumenti jāiesniedz drošā un aizvērtā iepakojumā, lai tā saturam nevar piekļūt, nesabojājot iesaiņojumu, uz iepakojuma jānorāda:
			1. adresāts: **VAS “Latvijas dzelzceļš” Iepirkumu birojam, Gogoļa ielā 3, Rīgā, Latvijā, LV-1547;**
			2. atzīme atbilstoši tā saturam: **“****Piedāvājuma dokumenti sarunu procedūrai ar publikāciju “Pusvagonu, graudu un kravas vagonu rezerves daļu piegāde SIA “LDZ ritošā sastāva serviss” vajadzībām”;**
			3. norāde: “**Neatvērt līdz 2022.gada 7.martam plkst. 10:00”;**
			4. informācijapar pretendentu**: nosaukums, juridiskā adrese un kontakttālrunis.**
		2. Vispārīgās prasības piedāvājuma noformējumam un iesniegšanai:
			1. piedāvājums nolikumā noteiktajā termiņā (1.5.1.punkts) jāiesniedz papīra formā 1 (vienu) piedāvājuma oriģinālu un 1 (vienu) kopiju. Uz piedāvājuma oriģināla titullapas norāda “ORIĢINĀLS”, uz piedāvājuma kopijas titullapas - “KOPIJA”;
			2. papildus jāiesniedzfinanšu piedāvājums elektroniskā formā *Excel* formātā pēc piedāvājumu iesniegšanas termiņa beigām vienas darba dienas laikā, nosūtot to uz 1.3.punktā norādīto e-pasta adresi**;**
			3. piedāvājuma nodrošinājumu jāiesniedz, ievērojot 1.10.punktā noteiktās prasības – atsevišķi (necauršūtu) pievienotu piedāvājuma dokumentiem izdrukas vai papīra (oriģināla) veidā, vai e-doc formātā parakstītu ar drošu elektronisko parakstu, nosūtot uz nolikuma 1.3. punktā norādīto e-pastu ne vēlāk kā 15 minūtes pēc nolikumā noteiktā laika piedāvājumu atvēršanai (nolikuma 1.5.2.punkts).

**Ja starp dokumentiem tiks konstatētas pretrunas, noteicošie būs piedāvājuma oriģināla dokumenti**.

* + 1. Piedāvājuma dokumentiem jābūt cauršūtiem vai caurauklotiem, tā, lai dokumentus nebūtu iespējams atdalīt. Piedāvājuma cauršūto sējumu lapām jābūt numurētām. Uz pēdējās lapas aizmugures jānorāda cauršūto lapu skaits, ko ar savu parakstu apliecina persona, kam ir pārstāvības tiesības.
		2. Piedāvājums jāiesniedz latviešu valodā. Iesniedzot dokumentus citā valodā, jāpievieno apliecinātu tulkojumu latviešu valodā*.* Pretējā gadījumā komisija ir tiesīga uzskatīt, ka dokuments nav iesniegts. Par dokumentu tulkojuma atbilstību oriģinālam atbild pretendents.

Atkāpe ir pieļaujama no šajā punktā noteiktā par apliecinātu tulkojumu iesniegšanu iepirkuma nolikuma 3.4.1.punkta 2.apakšpunkta izpildei iesniegtajiem tehniskās dokumentācijas dokumentiem krievu vai angļu valodā, kuri tiks pieņemti bez pievienota tulkojuma latviešu valodā. Piedāvājumu pārbaudes ietvaros, pēc nepieciešamības un neskaidrību gadījumā, iepirkuma komisija patur tiesības pieprasīt nepieciešamo trūkstošo **tulkojumu** un pretendentam ir pienākums to **iesniegt tuvāko 3 (trīs) darbdienu laikā no pieprasījuma** saņemšanas.

* + 1. Visus piedāvājuma dokumentus pretendents noformē atbilstoši spēkā esošajiem normatīvajiem aktiem, kas nosaka papīra un elektronisko dokumentu izstrādāšanu, noformēšanu un parakstīšanu, tai skaitā Valsts valodas likumam, Dokumentu juridiskā spēka likumam, Elektronisko dokumentu likumam, Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”, Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
		2. Piedāvājuma papildinājumi, labojumi vai atsaukumi ir jāiesniedz slēgtā iesaiņojumā saskaņā ar 1.6.1.punktā noteikto. Uz iesaiņojuma jānorāda 1.6.1.punktā noteiktā informācija un atzīme “*PAPILDINĀJUMI”*, *“LABOJUMI”* vai *“ATSAUKUMS”.*
		3. Iesniegto piedāvājumu pretendents var papildināt vai grozīt tikai līdz piedāvājumu iesniegšanas termiņa beigām. Atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību sarunu procedūrā.
		4. Iepirkumā nav atļauts iesniegt piedāvājuma variantus. Ja pretendents iesniedz vairākus piedāvājumus, tie visi ir atzīstami par nederīgiem.
		5. Informāciju, kas ir komercnoslēpums atbilstoši Komercnoslēpuma aizsardzības likuma 2.pantam vai kas uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir noteikta par vispārpieejamu informāciju.
		6. Iepirkumā iesniegtā piedāvājuma dokumentācija paliek pasūtītāja/pircēja rīcībā un netiek atgriezta atpakaļ.
	1. **Piedāvājuma derīguma termiņš:** 100 (viens simts) dienas no piedāvājuma atvēršanas dienas.
	2. **Iepirkumā iesniedzamo dokumentu derīguma termiņš:**
		1. Pretendenta izslēgšanas gadījumu neattiecināmību apliecinošās izziņas un citus līdzvērtīgus dokumentus, kurus izsniedz Latvijas kompetentās institūcijas, pasūtītājs/pircējs pieņem un atzīst, ja tie izdoti ne agrāk kā 1 (vienu) vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus komisija pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja vien izziņas vai dokumenta izdevējs nav norādījis īsāku tā derīguma termiņu.
		2. Komisija, izmantojot publiski pieejamās datu bāzes un publiski pieejamo informāciju var pārbaudīt un pārliecināties par pretendenta faktisko situāciju uz pieprasījuma brīdi - vai uz to neattiecas obligātie pretendentu izslēgšanas nosacījumi.
		3. Komisija ir tiesīga jebkurā brīdī pieprasīt no pretendenta iesniegt kompetentu institūciju izsniegtus aktuālus dokumentus, kas apliecina, ka uz pretendentuneattiecas obligātie pretendentu izslēgšanas nosacījumi, īpaši gadījumos, ja par minēto aktuālo informāciju nav iespējams pārbaudīt publiski pieejamās datu bāzēs.
		4. Ārvalsts pretendentam, lai izpildītu sarunu procedūrās nolikumā minētās prasības attiecībā uz dokumentu iesniegšanu, ir tiesības iesniegt ekvivalentus dokumentus nolikuma 3.2.1., 3.2.2. un 3.2.6.punktā norādītajiem, kas izdoti saskaņā ar tā reģistrācijas valsts attiecīgajiem likumiem vai praksi, kas vistuvāk atbilst Latvijas Republikas attiecīgajiem dokumentiem un kas apliecina, ka uz to neattiecas neviens no nolikuma 3.2.punktā minētajiem obligātajiem pretendentu izslēgšanas noteikumiem.
	3. **Piedāvājuma cena**
		1. Finanšu piedāvājumā cenas aprēķina un norāda EUR bez pievienotās vērtības nodokļa (PVN). Norādot cenas, skaitļi jānoapaļo līdz simtdaļām (divi cipari aiz komata).
		2. Piedāvājuma cenā (finanšu piedāvājumā) jābūt iekļautām absolūti visām pretendenta izmaksām, kas saistītas ar kvalitatīvas preces izgatavošanu un piegādi, t.sk. preces cena, transportēšanas izmaksas līdz piegādes vietai, pārkraušanas, izkraušanas, personāla un administratīvās izmaksas, sociālie, dabas resursu, muitas u.c. nodokļi, kurus pretendents apņemas apmaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas u.c.
		3. Piedāvājuma cenā (finanšu piedāvājumā) neiekļautās izmaksas līguma izpildes laikā netiks kompensētas.
		4. Piedāvātajai cenai (attiecīgi līgumā fiksētajām cenām) līguma izpildes laikā jābūt nemainīgai: arī valūtas kursa, cenu inflācijas un citu pakalpojumu izmaksas ietekmējošu faktoru izmaiņu gadījumos.
		5. Iesniedzot piedāvājumu atsevišķās daļās, finanšu aprēķinu (Finanšu piedāvājumā, nolikuma 2.pielikuma 2.punkts) tabulā nepārprotamībai un skaidrībai norādāma iepirkuma priekšmeta daļu numerācija atbilstoši numerācijai Tehniskajā specifikācijā (nolikuma 1.pielikums).
	4. **Piedāvājuma nodrošinājums**
		1. Kopā ar piedāvājumu jāiesniedz piedāvājuma nodrošinājums 1 (viena) procenta apmērā no piedāvājuma summas**.**
		2. Piedāvājuma nodrošinājumu pretendents iesniedz **kā kredītiestādes** (Eiropas Savienības vai Eiropas Ekonomikas zonas dalībvalstī reģistrēta kredītiestāde, tās filiāle vai ārvalsts kredītiestādes filiāle) **izsniegtu garantiju** vai kā **pretendenta naudas summas iemaksu** pircēja bankas kontā (konta Nr. skatīt nolikuma 1.2.1.punktā), ievērojot 1.10.3.punkta nosacījumus.
		3. **Vispārīgi nosacījumi piedāvājuma nodrošinājumam:**
			1. Ja piedāvājuma nodrošinājums tiek veikts kā pretendenta naudas summas iemaksa pircēja bankas kontā, maksājuma mērķī norāda atbilstošu iemaksas mērķim pamatojumu un iepirkuma nosaukumu: “*Piedāvājuma nodrošinājums SPap “Pusvagonu, graudu un kravas vagonu rezerves daļu piegāde SIA “LDZ ritošā sastāva serviss” vajadzībām”*.”

Maksājumu apliecinošu dokumentu (maksājuma uzdevumu) jāiesniedz kopā ar piedāvājuma dokumentiem un iemaksai jābūt iemaksātai (redzamai pircēja bankas kontā) uz piedāvājuma atvēršanas brīdi.

* + - 1. Piedāvājuma nodrošinājumam piemērojami Latvijas Republikas normatīvie akti. Prasības un strīdi, kas saistīti ar to, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

Kredītiestādes izsniegtajā garantijā jābūt ietvertam nosacījumam, ka garantijai piemērojami Starptautiskās tirdzniecības palātas (*International Chamber of Commerce (ICC))* izdotie Vienotie noteikumi par pieprasījuma garantijām (“*Uniform Rules for Demand Guaranties”, ICC Publication* No.758), bet attiecībā uz jautājumiem, kurus neregulē minētie noteikumi, piemērojami Latvijas Republikas tiesību akti.

* + 1. Piedāvājuma nodrošinājuma valūta ir **eiro**.
		2. Piedāvājuma nodrošinājums garantē, ka nodrošinājuma devējs izmaksā pircējam (pēc pircēja pirmā rakstiskā pieprasījuma, neprasot papildus pamatojumu savai prasībai) vai pircējs ietur pretendenta iemaksāto piedāvājuma nodrošinājuma summu, ja:
			1. pretendents atsauc savu piedāvājumu, kamēr ir spēkā piedāvājuma nodrošinājums;
			2. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu pircēja noteiktajā termiņā;
			3. pretendents, kura piedāvājums izraudzīts saskaņā ar piedāvājuma izvēles kritēriju, pircēja noteiktajā termiņā nav iesniedzis (iemaksājis pircēja bankas kontā) tam nolikumā un iepirkuma līgumā paredzēto līguma nodrošinājumu;
			4. pretendents, kura piedāvājums izraudzīts saskaņā ar piedāvājumu izvēles kritēriju, neparaksta iepirkuma līgumu pircēja noteiktajā termiņā.
		3. Piedāvājuma nodrošinājumu iesniedz (iemaksā pircēja bankas kontā) ar derīguma termiņu, kas nevar būt īsāks par piedāvājuma derīguma termiņu (sk. nolikuma 1.7.punktu) un tas ir spēkā īsākajā no šādiem termiņiem:
			1. nolikuma 1.7.punktā minētā piedāvājuma derīguma termiņā, kas noteikts, skaitot no piedāvājumu atvēršanas dienas, vai jebkurā piedāvājuma derīguma termiņa pagarinājumā, kuru pircējam rakstveidā paziņojis pretendents un, ja attiecināms, piedāvājuma nodrošinājuma devējs;
			2. līdz iepirkuma līguma noslēgšanai (pretendentiem, kuriem netiek piešķirtas līguma slēgšanas tiesības);
			3. pretendentam, kuram piešķirtas līguma slēgšanas tiesības – līdz dienai, kad izvēlētais pretendents iesniedz Līguma nodrošinājumu (garantiju) pēc iepirkuma līguma noslēgšanas.
		4. Pircējs pretendentiem piedāvājuma nodrošinājumu izsniedz (izmaksā) atpakaļ 5 (piecu) darba dienu laikā pēc tā 1.10.6.punktā noteiktā spēkā esamības termiņa beigām
1. **Informācija par IEPIRKUMA priekšmetu**
	1. **Iepirkuma priekšmeta apraksts un apjoms:** jaunu pusvagonu, graudu un kravas vagonu rezerves daļu piegāde SIA “LDZ ritošā sastāva serviss” vajadzībām saskaņā ar nolikumu un tā pielikumu nosacījumiem (nolikuma tekstā viss kopā saukts arī kā “iepirkuma priekšmets”, “iepirkuma priekšmets”).

Iepirkuma priekšmetam ir **23 (divdesmit trīs) daļas**, atbilstoši uzskaitījumam Tehniskajā specifikācijā (skat. nolikuma 1.pielikumu).

* 1. Piedāvājumu var iesniegt gan par visu iepirkuma priekšmetu kopumā, gan atsevišķām tā daļām pilnā apjomā. Piedāvājuma varianti nav atļauti.
	2. Pasūtītājs/Pircējs ir tiesīgs finansiālu vai citu apsvērumu dēļ palielināt vai samazināt iepirkuma priekšmeta apjomu un attiecīgi iepirkuma līguma kopējo summu, vai pieņemt lēmumu noslēgt līgumu tikai par kādu daļu vai daļām.
	3. **Iepirkuma līgums:** iepirkuma rezultātā starp pircēju un uzvarējušo (iem) pretendentu (iem) tiek noslēgts līgums (-i)atbilstoši nolikuma 5.pielikumā pievienotajam līguma projektam.
	4. **Līguma izpildes:**
		1. vieta: Latvijas Republika, Daugavpils (adresē, kas norādīta nolikuma 1.pielikumā);
		2. termiņš: 12 mēneši pēc līguma abpusējas parakstīšanas;
	5. **Preces piegādes:** preces jāpiegādā pa daļām atsevišķās preču partijās 30 (trīsdesmit) kalendāro dienu laikā pēc Pircēja pieprasījuma.Piegādes termiņš atsevišķai precei var būt garāks, ja pretendents piedāvājumam pievienotajā dokumentācijā ir īpaši to norādījis.
	6. **Preces apjoms:** saskaņā ar tehnisko specifikāciju (nolikuma 1.pielikums).

Tehniskajā specifikācijā (nolikuma 1.pielikums) norādītie preču apjomi ir noteikti kā kopējie plānotie daudzumi(visam līguma darbības periodam), ņemot vērā iepriekšējo gadu iegādes apjomu. Pircējam nav pienākums iepirkt visu tehniskajā specifikācijā norādīto preču klāstu un daudzumu. Pircējs iepirkuma līguma darbības laikā iepērk preču daudzumu apmērā, kāds nepieciešams tā darbības nodrošināšanai, nepārsniedzot norādītos daudzumus.

Nepieciešamības gadījumā, iepirkuma līguma darbības laikā pircējam ir tiesības palielināt preces apjomu par 20% no iepirkuma līguma summas, neskaitot PVN, noslēdzot par to atsevišķu rakstisku vienošanos ar piegādātāju un tiem pašiem noteikumiem.

* 1. **Garantijas nosacījumi:** 2 (divi) gadino preces pieņemšanas dokumenta parakstīšanas dienas vai saskaņā ar ražotāja tehnisko dokumentāciju. Ja ražotājs noteicis īsāku preces garantijas termiņu, piedāvājumam jāpievieno ražotāja dokuments, kas uzskatāmi apliecina un pamato minēto
	2. **Samaksas nosacījumi:** 30 (trīsdesmit) kalendārās dienas pēc preču pieņemšanas dokumentu parakstīšanas un rēķina saņemšanas saskaņā ar līguma projektā noteikto kārtību (sk. nolikuma 4.pielikumā).
	3. **Tehniskais raksturojums**: piegādātājam jānodrošina preci un tās piegādi saskaņā ar nolikumu, t.sk. Tehnisko specifikāciju (nolikuma 1.pielikums) atbilstošas kvalitātes, standartu un normatīvo aktu prasībām, jaunu, nelietotu, bez korozijas pazīmēm un saražotas ne agrāk kā 2021.gadā.
	4. **Pircēja plānotā kopējā samaksa par līguma izpildi:** līdz 140 000,00 EUR (viens simts četrdesmit tūkstoši eiro, 00 centi)neieskaitot pievienotās vērtības nodokli (PVN).
1. **Pretendentu atlases prasības un piedāvājumā iesniedzamā informācija un dokumenti**

Pretendentam jāatbilst šādiem pretendentu atlases (kvalifikācijas) nosacījumiem un ar piedāvājumu jāiesniedz šāda informācija un dokumenti:

|  |  |  |
| --- | --- | --- |
| **Nr.****p.k.** | **Pretendentu atlases prasības** | **Iesniedzamā informācija, dokumenti:** |
| ***Latvijā reģistrētiem pretendentiem*** | ***Ārvalstīs reģistrētiem pretendentiem*** |
| **3.1.** | **Pretendents apliecina dalību iepirkumā** |
| 3.1.1. | Pretendents iesniedz pieteikumu par piedalīšanos iepirkumā atbilstoši nolikumā paredzētajai formai, kas cita starpā ietver arī piekrišanas apliecinājumu iepirkuma noteikumiem. | **Pieteikums** dalībai iepirkumā (veidlapas forma nolikuma 2.pielikumā). |
| 3.1.2. | Pretendentam jāsagatavo un jāiesniedz precei cena (finanšu piedāvājums), kurā ir iekļautas visas ar iepirkuma līguma izpildi saistītās izmaksas, nodokļi, kā arī visas ar to netieši saistītās izmaksas, ievērojot nolikuma 1.9.punktā noteikto. | **Finanšu piedāvājums** (forma iekļauta nolikuma 2.pielikumā). |
| 3.1.3. | Piedāvājuma dokumentus jāparaksta personai ar **pārstāvības tiesībām**.Ja dokumentus paraksta persona, kam pārstāvības tiesības un apjoms nav reģistrēts atbildīgajā institūcijā un attiecīgi nav publiski pieejams un pārbaudāms, jāiesniedz atbilstoša pārstāvības tiesību un to apjoma pilnvara. | Latvijā reģistrētam pretendentam prasības izpildes apliecinošu dokumentu nav jāiesniedz, ja pārstāvību var pārbaudīt publiskajās datubāzēs. Informāciju pasūtītājs/komisija pārbauda par pretendentu (*ja attiecināms, arī par personām, kas prasībā minētas)* Latvijas Republikas Uzņēmumu reģistra tīmekļvietnē:www.ur.gov.lvJa piedāvājuma dokumentus paraksta pilnvarotā persona, jāiesniedz atbilstošu piešķirto pārstāvības tiesību un saistību apjoma apliecinošu dokumentu (pilnvaru). | **Ārvalstī reģistrētam pretendentam** jāiesniedz reģistrācijas valsts kompetentas institūcijas izdotu pārstāvības tiesības un apjomu apliecinošu dokumentu, ja valsts normatīvie akti paredz šādu ziņu publisku reģistru.Ja piedāvājuma dokumentus paraksta persona, kura nav minēta ārvalsts kompetentas institūcijas izdotajā dokumentā, jāiesniedz atbilstošu piešķirto pārstāvības tiesību un saistību apjoma apliecinošu dokumentu (pilnvaru). |
| 3.1.4. | Pretendents garantē piedāvājuma spēkā esamību, iesniedzot nolikuma prasībām atbilstošu piedāvājuma nodrošinājumu (nolikuma 1.10.punkts). | **Piedāvājuma nodrošinājumu** atbilstošu atlases prasībā noteiktajam. |
| **3.2.** | **Izslēgšanas gadījumu attiecināmība[[2]](#footnote-2) (p**retendentu izslēdz no dalības iepirkuma procedūrā, ja uz to attiecināms jebkurš no 3.2.punktā minētajiem izslēgšana gadījumiem) |
| 3.2.1. | Ir konstatēts, ka pretendentam ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 EUR (viens simts piecdesmiteiro).Papildus vērtēšanas gaitai tiek pārbaudīts 1) piedāvājumu iesniegšanas dienā; 2) dienā, kad pieņemts lēmums par iespējamu iepirkuma līguma slēgšanas tiesību piešķiršanu. | Informāciju pasūtītājs/ komisija pārbauda par Latvijā reģistrētu pretendentu (*ja attiecināms, arī par personām, kas prasībā minētas)* valsts publiskajās datu bāzēs un izmantojot publiski pieejamo informāciju. Pretendentam prasības izpildes apliecinošu dokumentu nav jāiesniedz. | Ārvalstī reģistrētam pretendentam *(ja attiecināms, arī par personām, kas prasībā minētas)* jāiesniedz reģistrācijas (pastāvīgās dzīvesvietas) valsts kompetentu institūciju izdota izziņa, kas apliecina prasībā noteiktā izslēgšanas gadījuma neattiecināmību. [[3]](#footnote-3) |
| 3.2.2. | Ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts. | Informāciju pasūtītājs/komisija pārbauda par Latvijā reģistrētu pretendentu (*ja attiecināms, arī par personām, kas prasībā minētas)* valsts publiskajās datu bāzēs un izmantojot publiski pieejamo informāciju.Pretendentam prasības izpildes apliecinošu dokumentu nav jāiesniedz. | Ārvalstī reģistrētam pretendentam *(ja attiecināms, arī par personām, kas prasībā minētas)* jāiesniedz pretendenta vai personas reģistrācijas (pastāvīgās dzīvesvietas) valsts kompetentas institūcijas izdotu izziņu, kas apliecina, ka nav pasludināts maksātnespējas process, apturēta vai pārtraukta saimnieciskā darbība vai piemērota darbības likvidācija. [[4]](#footnote-4) |
| 3.2.3. | Pretendents, tā darbinieks vai pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā. | Informācija (apliecinājums), ka pretendents, tā darbinieks vai pretendenta piedāvājuma dokumentos norādīta persona nav konsultējusi vai citādi bijusi iesaistīta iepirkuma dokumentu sagatavošanā (atbilstošs apliecinājums iekļauts pieteikuma veidlapā nolikuma 2.pielikumā). |
| 3.2.4. | Pretendents ir sniedzis nepatiesu informāciju tā kvalifikācijas novērtēšanai vai vispār nav sniedzis pieprasīto informāciju. | Informāciju pasūtītājs/ komisija pārbauda par pretendentu (*ja attiecināms, arī par personām, kas prasībā minētas)* valsts publiskajās datu bāzēs, izmantojot publiski pieejamo informāciju un pasūtītājam/komisijai pieejamo informāciju. Pretendentam prasības izpildi apliecinošu dokumentu nav jāiesniedz. |
| 3.2.5. | Pretendentam ir neizpildītas saistības pret pasūtītāju/pircēju, kas izriet no pasūtītāja/pircēja un pretendenta iepriekš noslēgta līguma. | Informāciju pasūtītājs/ komisija pārbauda par pretendentu (*ja attiecināms, arī par personām, kas prasībā minētas)*, izmantojot pasūtītājam/komisijai pieejamo informāciju. Pretendentam prasības izpildi apliecinošu dokumentu nav jāiesniedz. |
| 3.2.6. | Pretendentu izslēdz no dalības iepirkuma procedūrā, ja uz to attiecināma atbilstība starptautiskām vai nacionālām sankcijām, kas var kavēt plānotā iepirkuma līguma izpildi, saskaņā ar Starptautisko un Latvijas Republikas nacionālo sankciju likuma 11.1 pantā noteikto.Atbilstības pārbaudi noteiktajai prasībai pasūtītājs/komisija veic pirms lēmuma pieņemšanas par iepirkuma līguma slēgšanas tiesību piešķiršanu un tikai attiecībā uz pretendentu, kuram nolikumā noteiktajā kārtībā būtu piešķiramas iepirkuma līguma slēgšanas tiesības (skat. nolikuma 4.3.5.punktā). | Informāciju pasūtītājs/ komisija pārbauda par Latvijā reģistrētu pretendentu (*ja attiecināms, arī par personām, kas prasībā minētas)* informācijas sistēmās*.*Pretendentam prasības izpildi apliecinošu dokumentu nav jāiesniedz. | Ārvalstī reģistrētam pretendentam *(ja attiecināms, arī par personām, kas prasībā minētas)* Ārvalsts kompetentas institūcijas izdota izziņa, kurā norādītas pārbaudei nepieciešamās ziņas (personas vārds, uzvārds, personas kods/uzņēmuma reģistrācijas numurs) par ārvalstī reģistrētu pretendentu (tai skaitā, tā valdes locekli un padomes locekli, patieso labuma guvēju (vai ziņas par to, ka patieso labuma guvēju noskaidrot nav iespējams), pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli vai personālsabiedrības biedru) Starptautisko un Latvijas Republikas nacionālo sankciju likumā noteikto ierobežojumu pārbaudei.*Ja šāda izziņa netiek izsniegta*, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, - ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.[[5]](#footnote-5) |
| **3.3.** | **Kvalifikācijas prasības pretendentiem****Prasības pretendenta saimnieciskajam un finansiālajam stāvoklim, profesionālām un tehniskajām spējām** |
| 3.3.1. | Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. | Informāciju pasūtītājs/ komisija pārbauda par Latvijā reģistrētu pretendentu (*ja attiecināms, arī par personām, kas prasībā minētas)* Latvijas Republikas Uzņēmumu reģistra tīmekļvietnē *www.ur.gov.lv*. | Ārvalstī reģistrētam pretendentam *(ja attiecināms, arī par personām, kas prasībā minētas)* jāiesniedz tā reģistrācijas valsts kompetentās institūcijas izdota dokumenta kopija vai cits apliecinājums par atbilstošu komercdarbības reģistrāciju, ja ārvalsts kompetentā iestāde šādu dokumentu neizsniedz.Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā (nolikuma 2.pielikumā veidlapas forma) pie nosaukuma/reģ.nr. norāda tā reģistrācijas valsti un kompetento iestādi attiecīgajā valstī, kas nepieciešamības gadījumā var apliecināt reģistrācijas faktu. |
| 3.3.2. | Pretendenta **gada** vidējais finanšu neto **apgrozījums** ir **vismaz 2 (divas) reizes lielāks par piedāvāto līgumcenu** pēdējos 3 (trīs) noslēgtajos finanšu atskaites gados no ikgadējā Valsts ieņēmumu dienestam (vai līdzvērtīgam reģistram ārvalstīs, ja paredzēts atbilstoši attiecīgās valsts normatīvo aktu prasībām) iesniegtā. peļņas vai zaudējumu pārskata.Pretendenti, kas dibināti vēlāk apliecina, ka vidējais gada finanšu apgrozījums periodā kopš dibināšanas nav mazāks kā šajā punktā noteiktais*Ārvalsts pretendentam* jāiesniedz informācija no atbilstoši tā reģistrācijas valsts praksei pārbaudīta un apstiprināta gada finanšu pārskata. | Informācija **par pretendenta finanšu apgrozījumu** (nolikuma 3.pielikuma 1.tabulas forma).Informāciju par pretendenta finanšu apgrozījumu norāda no ikgadējā Valsts ieņēmumu dienestam iesniegtā peļņas vai zaudējumu pārskata par pretendenta par pēdējiem prasībā noteiktajiem noslēgtajiem finanšu pārskata gadiem vai atbilstoši saimnieciskās darbības periodam, ja pretendents darbojas īsāku laika periodu nekā prasībā noteikts.Informāciju pasūtītājs/komisija pārbauda par Latvijā reģistrētu pretendentu valsts publiskajās datu bāzēs un izmantojot publiski pieejamo informāciju. Pretendentam VID iesniegts peļņas vai zaudējuma pārskats nav jāiesniedz. | Informācija **par pretendenta finanšu apgrozījumu** (nolikuma 3.pielikuma 1.tabulas forma).Ārvalstī reģistrētam pretendentam papildus jāiesniedz par katru veidlapā norādīto finanšu gadu savas mītnes zemes likumdošanā noteikti peļņas – zaudējumu aprēķinam līdzvērtīgi dokumenti, kas prasības izpildei uzskatāmi apliecina saimniecisko un finansiālo stāvokli.Attiecībā uz minēto, var norādīt uz publiski pieejamu tīmekļa vietni internetā, kur bez maksas var pārbaudīt nepieciešamo informāciju. |
| 3.3.3. | Pretendentam **pēdējo 2 (divu) gadu laikā** (*vai atbilstoši saimnieciskās darbības periodam, ja pretendenta faktiskais darbības periods ir īsāks)* ir **pieredze vismaz 1 (viena) līguma** iepirkuma priekšmetam līdzvērtīga pēc satura un apjoma sekmīgā izpildē**.**Par līdzvērtīgu līgumu tiks uzskatīts, kur:1) līguma priekšmets ir vagonu vai lokomotīvju rezerves daļas;2) apjoms vienam piegādes līgumam ir vismaz piedāvātā daudzuma apmērā**.**Piegādēm jābūt izpildītām līgumā noteiktajā termiņā un kvalitātē. | 1) Informācija par prasībai atbilstošu pretendenta **pieredzi** (nolikuma 3.pielikuma 2.tabulas forma)[[6]](#footnote-6).2)*Prasības izpildei ar piedāvājumu papildus dokumenti nav jāiesniedz, bet piedāvājumu vērtēšanas gaitā pēc komisijas pārstāvju pirmā pieprasījuma pretendentam pienākums nekavējoties iesniegt arī* **atsauksmi,** kas apliecina pretendenta pieredzi prasībai atbilstošu piegādes līgumu izpildē, no norādītā klienta (atsauksmē tiek norādīta informācija par izpildītajām piegādēm, t.sk īss apraksts par piegāžu specifiku un izpildes kvalitāti un savlaicīgumu). |
| 3.3.4. | Pretendents **ir tiesīgs veikt** piedāvātās preces **piegādi,** ko apliecina piedāvātās preces ražotājs vai tā autorizēta pārstāvniecība. | 1) Ražotāja vai autorizētas pārstāvniecības izsniegta dokumenta kopija, (licence, līgums vai apliecinājums), kas apliecina prasībai atbilstošas pretendenta tiesības.2) Ja pretendents iesniedz autorizētas pārstāvniecības izsniegtu dokumentu, tad jāiesniedz arī dokuments, kas apliecina pārstāvniecību vai sadarbību ar ietvertām atbilstošām tiesībām pārstāvībai un saistību nodibināšanai. |
| 3.4. | **Pretendenta tehniskais piedāvājums atbilst nolikuma (tai skaitā, Tehniskās specifikācijas) un Eiropas Savienības normatīvo aktu prasībām** |
| 3.4.1. | Pretendents sniedz apliecinājumu un detalizētu informāciju par piedāvātās preces atbilstību Tehniskās specifikācijas prasībām **(**nolikuma 1.pielikums) un Eiropas Savienības normatīvo aktu prasībām, standartiem vai ekvivalentiem. | 1) **Tehniskais piedāvājums,** precīzi un pilnīgi sniedzot tehnisko prasību izpildei nepieciešamo informāciju par katru piedāvāto iepirkuma priekšmeta daļu(veidlapas forma nolikuma 1.pielikumā). |
| 2) Par katru iepirkuma priekšmeta daļu, kurai tiek iesniegts piedāvājums, jāiesniedz ražotāja (preces izgatavotājrūpnīcas) izsniegts preces tehniskais apraksts vai preces kvalitātes sertifikāts, vai pase.Tehniskajā dokumentācijā jābūt ietvertai informācijai par preci – rasējuma numurs**,** standarts, saskaņā ar kuru tiek ražota prece**,** un par ražotāju – nosaukums, adrese, interneta mājaslapas vietne, e-pasta adrese un kontaktpersonas. |
|  |  | 3) Piedāvājot ekvivalentu preci, jāiesniedz ražotāja tehniskā dokumentācija vai Eiropas standartiem atbilstošas Latvijas Republikas vai citas valsts testēšanas un kalibrēšanas laboratorijas un sertificēšanas un inspicēšanas institūcijas izsniegts apliecinājums par piedāvātās preces pārbaudes rezultātiem, kas pierāda, ka piedāvājums ir ekvivalents. |

1. **piedāvājumu vērtēšana**
	1. **Piedāvājumu izvēles kritērijs:** iepirkuma nolikuma prasībām atbilstošs piedāvājums ar viszemāko cenu (bez PVN) katrā iepirkuma priekšmeta daļā pilnā apjomā.
	2. Iepirkuma komisijai ir tiesības pretendentu kvalifikācijas un piedāvājumu atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar nolikuma 4.1.punktā noteikto piedāvājumu izvēles kritēriju.
	3. **Piedāvājumu vērtēšanas kārtība:**
		1. Komisija piedāvājumu vērtēšanu un pretendentu atlasi veic slēgtā (-ās) sēdē (-ēs) bez pretendentu un to pārstāvju klātbūtnes šādā kārtībā:
			1. uzsākot piedāvājumu pārbaudi un izvērtēšanu, komisija pārbauda, vai ir iesniegts nolikuma prasībām atbilstošs piedāvājuma nodrošinājums. Piedāvājumi, kuriem nebūs iesniegts atbilstošs piedāvājuma nodrošinājums, tiks noraidīti kā neatbilstoši;
			2. komisija izvērtē piedāvājuma (tajā iekļauto dokumentu) noformējuma, satura atbilstību nolikuma prasībām, un pārbauda, vai ir iesniegti visi dokumenti atbilstoši nolikuma prasībām. Ja piedāvājumā ir pieļauta noformējuma prasību neatbilstība, komisija vērtē to būtiskumu un lemj par piedāvājuma noraidīšanas pamatotību;
			3. veicot pretendentu atlasi, komisija pārbauda pretendenta kvalifikācijas atbilstību nolikuma prasībām, kā arī pārliecinās, vai uz pretendentu nav attiecināmi nolikuma 3.2.punktā minētie izslēgšanas gadījumi;
			4. komisija izvērtē pretendenta piedāvājuma atbilstību tehniskajām prasībām (nolikuma 1.pielikums);
			5. piedāvājumu vērtēšanā komisija pārbauda, vai piedāvājumā nav aritmētisku kļūdu Ja komisija konstatē šādas kļūdas, tā konstatētās kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus. Šis punkts tiek piemērots, uzsākot piedāvājumu vērtēšanu, gadījumā, ja pārbaude un izvērtēšana notiek saskaņā ar nolikuma 4.2.punktu;
			6. komisija lemj par pretendenta piedāvājuma noraidīšanu un pretendenta izslēgšanu no turpmākās dalības iepirkumā, vai skaidrojuma pieprasīšanu, ja piedāvājumu izvērtēšanas gaitā tiek konstatēts, ka piedāvājumā ir neskaidra, nepilnīga vai pretrunīga informācija, ja pretendents neatbilst iepirkuma dokumentos noteiktajiem nosacījumiem dalībai iepirkumā vai nav iesniegti pretendenta kvalifikācijas dokumenti vai pretendents neatbilst kvalifikācijas prasībām.
		2. Pasūtītājs ir tiesīgs lūgt, lai pretendents vai kompetenta institūcija precizē, papildina vai izskaidro piedāvājuma dokumentus, kā arī piedāvājumu vērtēšanas gaitā pieprasīt, lai tiek izskaidrota piedāvājumā iekļautā informācija, kā arī piedāvātās preces (-ču) atbilstības novērtēšanai nolikuma tehniskajām prasībām uzrādīt vizuālus attēlus vai paraugu (-us). Termiņu nepieciešamās informācijas, dokumenta vai materiāla iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai, vai materiāla iegūšanai un iesniegšanai.
		3. Ja pasūtītājs saskaņā ar nolikuma 4.3.2.punktu ir pieprasījis izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši pasūtītāja noteiktajām prasībām, pasūtītājs piedāvājumu vērtē pēc tā rīcībā esošās informācijas.
		4. Ja pretendentu piedāvājumi pircējam nav izdevīgi, komisija ir tiesīga pirms lēmuma par iepirkuma rezultātu pieņemšanas lūgt visiem pretendentiem, kas iesnieguši iepirkuma nolikuma prasībām atbilstošus piedāvājumus, samazināt piedāvājuma cenu.
		5. **Pirms lēmuma pieņemšanas par iepirkuma līguma slēgšanas tiesību piešķiršanu, tiek veikta pārbaude attiecībā uz pretendentu, kuram būtu piešķiramas līguma slēgšanas tiesības** saskaņā ar Starptautisko un Latvijas Republikas nacionālo sankciju likumu (skat. nolikuma 3.2.6.punktu).
		6. Pēc piedāvājumu pārbaudes un izvērtēšanas, līguma slēgšanas tiesību piešķiršanai (uzvarētāja noteikšanai) komisija izvēlas pretendentu, kura kvalifikācija un piedāvājums atbilst nolikuma prasībām, un kura piedāvājums atzīts par visizdevīgāko saskaņā ar nolikuma 4.1.punktā noteikto izvēles kritēriju.
2. **sarunas ar pretendentiem un izloze**
	1. Sarunas pēc nepieciešamības var tikt rīkotas pēc piedāvājumu pārbaudes vai piedāvājumu pārbaudes gaitā, ja:
		1. komisijai nepieciešami piedāvājumu precizējumi un/vai skaidrojumi;
		2. nepieciešams vienoties par iespējamām izmaiņām sarunu procedūras priekšmetā, līguma projekta būtiskos grozījumos, piemēram: izpildes termiņos, tehniskajos noteikumos;
		3. nepieciešams vienoties par pircējam izdevīgāku cenu un samaksas noteikumiem.
	2. Gadījumā, ja vairākiem piedāvājumiem saskaņā ar nolikuma 4.1.punktā noteikto izvēles kritēriju *novērtējums ir vienāds*, komisija izvēlas pretendentu, kuram piešķiramas iepirkuma līguma slēgšanas tiesības, izlozes kārtībā (izloze tiks veikta starp pretendentiem, kuru novērtējums ir vienāds, tiem piedaloties izlozes procedūrā).
	3. Sarunas un izloze tiks protokolētas.
	4. Iepirkuma ietvaros var tikt noteikta atkārtota piedāvājumu un/vai Finanšu piedāvājumu iesniegšana. Šajā gadījumā iesniegto piedāvājumu atvēršana nav atklāta.[[7]](#footnote-7).
3. **lēmuma pieņemšana**
	1. Pēc piedāvājumu pārbaudes, līguma slēgšanas tiesību piešķiršanai komisija izvēlas pretendentu, kura kvalifikācija un piedāvājums atbilst nolikuma prasībām, un kura piedāvājums atzīts par visizdevīgāko saskaņā ar nolikuma 4.1.punktā noteikto izvēles kritēriju.
	2. Ja iepirkumā nav iesniegti piedāvājumi vai, ja iesniegtie piedāvājumi neatbilst iepirkuma dokumentos noteiktajām prasībām, komisija pieņem lēmumu izbeigt vai pārtraukt iepirkumu.
	3. Komisija ir tiesīga jebkurā brīdī izbeigt vai pārtraukt iepirkumu, ja tam ir objektīvs pamatojums.
	4. Ja iepirkumā iesniegts viens piedāvājums, komisija lemj, vai tas atbilst nolikumam, vai tas ir izdevīgs un vai attiecīgo pretendentu var atzīt par uzvarētāju iepirkumā.
	5. Pēc piedāvājuma pārbaudes *(un sarunām, ja nepieciešams)* komisija pieņem lēmumu par iepirkuma rezultātiem, tai skaitā, iepirkuma izbeigšanu / pārtraukšanu.
	6. Pircēja valdes galīgā lēmuma par iepirkuma rezultātu un līguma noslēgšanu pieņemšana iekšējos normatīvajos aktos noteiktajā kārtībā ir pamats līguma noslēgšanai ar izvēlēto pretendentu (iepirkuma uzvarētāju).
4. **iepirkuma REZULTĀTU PAZIŅOŠANA UN IEPIRKUMA LĪGUMA NOSLĒGŠANA**
	1. Pircējs 5 (piecu) darba dienu laikā pēc lēmuma pieņemšanas rakstiski informē visus pretendentus par sarunu procedūras rezultātiem. Gadījumā, ja sarunu procedūra tika izbeigta vai pārtraukta, pircējs vienlaikus informē visus pretendentus par visiem iemesliem, kuru dēļ sarunu procedūra tika izbeigta vai pārtraukta.
	2. Iepirkuma uzvarētājs piecu darbdienu laikā no paziņojuma saņemšanas par sarunu procedūras rezultātiem ierodas pie pircēja noslēgt līgumu. Ja izraudzītais pretendents atsakās slēgt iepirkuma līgumu, 6.punktā noteiktajā kārtībā tiek pieņemts lēmums slēgt līgumu ar nākamo nolikuma prasībām atbilstošo pretendentu, kas iesniedzis nolikuma 4.1.punktā noteiktajam izvēles kritērijam un nolikuma prasībām atbilstošu piedāvājumu, vai pārtraukt iepirkumu, neizvēloties nevienu piedāvājumu. Ja pieņemts lēmums slēgt līgumu ar nākamo atbilstošo pretendentu, kas iesniedzis nolikuma 4.1.punktā noteiktajam izvēles kritērijam un nolikuma prasībām atbilstošu piedāvājumu, bet tas atsakās līgumu slēgt, tiek pieņemts lēmums pārtraukt iepirkumu, neizvēloties nevienu piedāvājumu.
	3. Pēc iepirkuma līguma noslēgšanas izraudzītais pretendents 10 (desmit) darba dienu laikā iesniedz (iemaksā) līguma nodrošinājumu 5% (piecu procentu) apmērā no kopējās plānotās līgumcenas (bez PVN) kā kredītiestādes(Eiropas Savienības, Eiropas Ekonomikas zonas dalībvalstī vai Pasaules tirdzniecības organizācijas dalībvalstī reģistrēta kredītiestāde) izsniegtu garantijuvai kā iemaksu pircēja bankas kontā (bankas konta Nr. tiks norādīts līgumā), maksājuma mērķī norādot informāciju atbilstoši pārskaitījuma mērķim, ietverot informāciju par pircēja piešķirto līguma datumu un numuru: “Līguma nodrošinājums \_\_\_\_ *Līguma* *datums* un \_\_\_\_ (*pircēja piešķirtais numurs)*”. Pēc līguma nodrošinājuma summas iemaksas pircēja bankas kontā, jāiesniedz pircējam maksājumu apliecinošs dokuments.
	4. Līguma nodrošinājuma valūta ir **eiro**. Iesniegtais (iemaksātais) līguma nodrošinājums nodrošina ar garantiju izraudzītā pretendenta saistības pret pircēju, kādas tam var rasties, neizpildot iepirkuma līguma noteikumus. Līguma nodrošinājums ir spēkā līdz līguma saistību pilnīgai izpildei vai vismaz 30 kalendāra dienas pēc preču galīgās piegādes brīža. Līguma nodrošinājuma noteikumu sīkāk skat. nolikuma 4.pielikuma 3.sadaļā

**Pielikumā:**

1.pielikums Tehniskā specifikācija (pretendenta tehniskais piedāvājums, forma) uz 2 lp.;

2.pielikums Pieteikums dalībai iepirkumā /forma/ uz 2 lp.;

3.pielikums Informācija par pretendenta finanšu apgrozījumu un pieredzi /forma/ uz 1 lp.;

4.pielikums Līguma projekts uz 8 lp.

*I.Dementjeva, +371 2789 7395*

*iveta.dementjeva@ldz.lv*

**1. pielikums**

VAS “Latvijas dzelzceļš” sarunu procedūras ar publikāciju

“Pusvagonu, graudu un kravas vagonu rezerves daļu piegāde

SIA “LDZ ritošā sastāva serviss” vajadzībām” nolikumam

**Tehniskā specifikācija**

/pretendenta tehniskais piedāvājums, forma**[[8]](#footnote-8)**/

**Piezīmes:** *Pretendents, aizpildot 7. un 8.aili, norāda sava piedāvājuma atbilstību Tehniskajai specifikācijai un papildus ziņas, ja nepieciešams*

|  |  |  |  |  |  |  |
| --- | --- | --- | --- | --- | --- | --- |
| **Daļas (pozīcijas) Nr.** | **SAP kods** | **Preces nosaukums** | **Mārvienība** | **Daudzums\*** | **Preces tehniskais raksturojums - rasējuma Nr., apzīmējums** | **Piedāvājums** |
| Norāda datus par preci – ražotājs, tehniskie dati (rasējuma Nr., apzīmējums, standarts, tehniskie noteikumi) | Atsauce uz ražotāja / vairumtirgotāja dokumentu, kas apliecina atbilstību tehniskajai specifikācijai un tiesības piegādāt preci, norādot precīzu piedāvājuma lapaspusi\* |
| *1* | *2* | *3* | *4* | *5* | *6* | *7* | *8* |
| ***Graudu un kravas vagonu rezerves daļas*** |
| 1. | 16000044180 | Gredzens | gab. | 20 | 002.011-1 |   |  |
| 2. | 16000026222 | Nipelis  | gab. | 600 | 26300-H |   |  |
| 3. | 16000033548 | Tapa | gab. | 500 | 55509/1.5 |   |  |
| 4. | 16000033549 | Vārpsta | gab. | 500 | 55523/14.1.3 |   |  |
| 5. | 16000031786 | Gareiniskais borts | gab. | 10 | 401.01.040 СБ  |   |  |
| 6. | 16000045503 | Blīve aukla  | gab. | 40 | 601.06.114 |   |  |
| 7. | 16000029141 | Vāka blīvējums | gab. | 50 | 696.09.012 |   |  |
| 8. | 16000004145 | Blīvējums (uz graudu vagoniem) | gab. | 200 | 739.46.006-0 |   |  |
| 9. | 16000045501 | Starplika | gab. | 30 | 1443.01.074(341-01РТМ32ЦВ206-87)  |   |  |
| 10. | 16000035248 | Ieliktnis  | gab. | 50 | 1443.01.112  |   |  |
| 11. | 16000037712 | Blīvētājs | gab. | 200 | 7038.15.065 |   |  |
| 12. | 16000045507 | Balansieris | gab. | 40 | 7038.15.081-1 |   |  |
| 13. | 16000045506 | Krāns trīsvirzienu | gab. | 50 | 4325Б |   |  |
| 14. | 16000037197 | Eļļotājs (smērvielas ventilis) taisns | gab. | 500 | М10x1 |   |  |
| 15. | 16000004096 | Manšete  | gab. | 50 | 45.129 |   |  |
| ***Pusvagonu rezerves daļas*** |
| 16. | 16000045508 | Pusvagona lūkas vāks | gab. | 200 | 119.45.030-0 СБ47424-НСБ |   |  |
| 17. | 16000002788 | Pēda 4-as vagon. | gab. | 400 | 532.02.106-0 |   |  |
| 18. | 16000045513 | Stāvbremze | gab. | 15 | 532.41.020 (401.40.130 SB) |   |  |
| 19. | 16000045517 | Pusvagona lūkas vāka sektors | gab. | 100 | 532.45.037-0 (Тип II) Правый |   |  |
| 20. | 16000045515 | Pusvagona lūkas vāka sektors | gab. | 100 | 532.45.038-0 (Тип II) Левый |   |  |
| 21. | 16000045516 | Pusvagona lūkas vāka sektors | gab. | 100 | 532.45.039-0 (Тип III) Правый |   |  |
| 22. | 16000045514 | Pusvagona lūkas vāka sektors | gab. | 100 | 532.45.041-0 (Тип III) Левый |   |  |
| 23. | 16000037203 | Pēda 4-as vagon. | gab. | 20 | Pēda I Ш ОСТ 24.052.05-90 |   |  |

\* Norādītajiem daudzumiem, ņemot vērā nolikuma noteikumus ir informatīvs raksturs. Faktiskais apjoms un preču klāsts būs atkarīgs no nepieciešamības un pieejamo resursu apjoma, nepārsniedzot norādītos daudzumus..

\*\*Norāda dokumentus - sertifikāti, tehniskās pases, iepakojuma lapas, lietošanas instrukcijas, kas apliecina, ka izgatavotā Prece ir jauna un atbilst noteiktajām tehniskajām prasībām, un tiks iesniegta kopā ar preci.

**Piegādes vietas – preces jāpiegādā pēc pieprasījuma uz norādīto piegādes vietu:**

|  |  |  |
| --- | --- | --- |
| **Pircēja (saņēmēja) struktūrvienība** | **Piegādes vieta (adrese):** | **Kontaktinformācija** |
| SIA “LDz ritošā sastāva serviss” Daugavpils vagonu remonta centrs | Varšavas ielā 49, Daugavpils, LV-5417, Latvija | *Tiks norādīta pirms līguma noslēgšanas* |
| *Tiks norādīta pirms līguma noslēgšanas* |

**Ar šo apstiprinām un garantējam sniegto ziņu patiesumu un precizitāti.**

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats:\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.pielikums**

VAS “Latvijas dzelzceļš” sarunu procedūras ar publikāciju

“Pusvagonu, graudu un kravas vagonu rezerves daļu piegāde

SIA “LDZ ritošā sastāva serviss” vajadzībām” nolikumam

/forma/

202\_\_.gada “\_\_\_.”\_\_\_\_\_\_\_\_\_ Nr.\_\_\_\_\_\_\_\_\_\_\_\_\_\_\_\_\_\_\_\_

##### **PIETEIKUMS dalībai iepirkumā**

**Iepirkums:** sarunu procedūra ar publikāciju “Pusvagonu, graudu un kravas vagonu rezerves daļu piegāde SIA “LDZ ritošā sastāva serviss” vajadzībām”

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr. \_\_\_\_\_\_\_\_\_\_\_\_\_\_\_

 *(Pretendenta nosaukums)*

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā,

(vadītāja vai pilnvarotās personas vārds, uzvārds, amats)

ar šī pieteikuma iesniegšanu apstiprina piedāvājumu un ar to saistītos apliecinājumus un garantijas saskaņā ar turpmāk aprakstīto.

1. Apliecina savu dalību VAS “Latvijas dzelzceļš” (turpmāk tekstā – pasūtītājs) izsludinātajā sarunu procedūrā ar publikāciju “Pusvagonu, graudu un kravas vagonu rezerves daļu piegāde SIA “LDZ ritošā sastāva serviss” vajadzībām” (turpmāk tekstā – iepirkums).
2. Piedāvā piegādāt iepirkuma nolikuma prasībām (t.sk. Tehniskajai specifikācijai un Līguma projektam) pilnā apjomā un termiņā atbilstošas preces par šādu cenu:

***Finanšu piedāvājums[[9]](#footnote-9)***

|  |  |  |  |  |
| --- | --- | --- | --- | --- |
| Daļas /PozīcijasNr. | Preces nosaukums | Daudzums(gab.)**[[10]](#footnote-10)** | Cena par vienību EUR (bez PVN) | Summa EUR(bez PVN) |
| 1. |  |  |  |  |
| 2. |  |  |  |  |
| … |  |  |  |  |

**Piedāvājuma kopējā summa[[11]](#footnote-11) EUR (bez PVN): ….**

1. Apliecina, ka iepirkuma nolikums ir skaidrs un saprotams, iebildumu un pretenziju nav un līguma slēgšanas tiesību piešķiršanas gadījumā apņemas pildīt visus iepirkuma nolikuma noteikumus, kā arī slēgt līgumu atbilstoši iepirkuma nolikumam pievienotajam līguma projektam.
2. Apliecina, ka neatbilst nevienam no iepirkuma nolikuma 3.2. punktā minētajiem pretendentu izslēgšanas gadījumiem.
3. Apliecina, ka ir informēts, ka izpildoties kādam no iepirkuma nolikuma 3.2. punktā minētajiem pretendentu izslēgšanas gadījumiem piedāvājuma derīguma termiņa laikā*,* pretendenta piedāvājums var tikt noraidīts vai līguma slēgšanas tiesību piešķiršanas gadījumā pircējs var atteikties slēgt līgumu.
4. Atzīst sava piedāvājuma derīguma termiņu ne mazāk kā 100 (viens simts) dienas no piedāvājuma atvēršanas dienas.
5. Piedāvā **samaksas termiņu** *[nosacījums: 30 kalendārās dienas:]*\_\_\_ (*vārdiem*) kalendārās dienas no darbu pieņemšanas dokumenta parakstīšanas un rēķina saņemšanas dienas.
6. Piedāvā preces garantijas termiņu: *[nosacījums: 2 gadi:]* \_\_\_ (*vārdiem*) gadi (*[ieraksta informāciju par citu ražotāja noteikto termiņu, ja nepieciešams:] vai saskaņā ar ražotāja noteikto:\_\_\_\_\_\_\_\_\_\_)* no preču pieņemšanas dokumentu parakstīšanas.
7. Apliecina, ka ir tiesīgs veikt preces piegādi un garantē, ka prece tiks piegādāta saskaņā ar piedāvājumu un iepirkuma Tehnisko specifikāciju (iepirkuma nolikuma 1. pielikums), tā būs jauna un nebūs iepriekš lietota vai atjaunota un būs brīva no visa veida apgrūtinājumiem
8. Apliecina, ka piedāvājuma cenā ir iekļautas pilnīgi visas pretendenta izmaksas, kas saistītas ar preces izgatavošanu un tās piegādi, t.sk. preces cena, transportēšanas izmaksas līdz piegādes vietām, pārkraušanas, izkraušanas izmaksas, personāla un administratīvās izmaksas, sociālie, dabas resursu, muitas u.c. nodokļi (izņemot PVN), kurus piegādātājs apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas.
9. Apzinās, ka piedāvājuma cenā neiekļautās izmaksas līguma izpildes laikā netiks kompensētas. Piedāvātā cena līguma izpildes laikā būs nemainīga arī valūtas kursa, cenu inflācijas un citu preču un pakalpojumu izmaksas ietekmējošu faktoru izmaiņu gadījumos.
10. Garantē, ka prece tiks piegādāta no piedāvājumā norādītā ražotāja, tā būs jauna un nebūs iepriekš lietota vai atjaunota, un prece tiks piegādāta kvalitātē un termiņā, kurus paredz iepirkuma nolikums.
11. Apliecina, ka ar preci (jauno) komplektā tiks iesniegti preču kvalitāti apliecinoši dokumenti – sertifikāti, tehniskās pases, iepakojuma lapas, lietošanas instrukcijas, kas apliecina, ka izgatavotā prece ir jauna un atbilst noteiktajām iepirkuma nolikumā noteiktajām tehniskajām prasībām, un piegādātās preces apzīmējumi un marķējumi atbildīs piedāvājumā norādītajiem apzīmējumiem un standartiem.
12. Apliecina, ka **līguma nodrošinājuma** nosacījumi ir saprotami un līguma slēgšanas tiesību piešķiršanas gadījumā 10 (desmit) darba dienu laikā pēc iepirkuma līguma noslēgšanas pasūtītājam tiks iesniegts (iemaksāts pasūtītāja bankas kontā) iepirkuma nolikuma prasībām atbilstošs līguma nodrošinājums (skatīt nolikuma 7.3.punktu).
13. Apliecina, ka ir iepazinies ar “Latvijas dzelzceļš” koncerna mājas lapā *www.ldz.lv* publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
14. Apliecina, ka pretendents *[pretendenta nosaukums:]*\_\_\_\_\_\_\_, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā.
15. Garantē, ka visas sniegtās ziņas šajā pieteikuma veidlapā un pievienotajos dokumentos, kas ir šī pieteikuma neatņemama sastāvdaļa, ir patiesas, **ar piedāvājumu iesniegtās dokumentu kopijas atbilst dokumentu oriģināliem**.
16. Pretendenta rekvizīti, kontaktinformācija:

|  |  |
| --- | --- |
| Pretendenta nosaukums |  |
| Reģistrācijas numurs |  |
| Juridiskā adrese |  |
| Adrese korespondences saņemšanai |  |
| Kontaktpersonas vārds, uzvārds |  |
| Tālruņa numurs |  |
| Mobilā tālruņa numurs |  |
| Elektroniskā pasta adrese |  |

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**3.pielikums**

VAS “Latvijas dzelzceļš” sarunu procedūras ar publikāciju

“Pusvagonu, graudu un kravas vagonu rezerves daļu piegāde

SIA “LDZ ritošā sastāva serviss” vajadzībām” nolikumam

**[1.tabula]**

**Informācija pretendenta finanšu apgrozījumu**

Informē par finanšu apgrozījumu (nolikuma 3.3.2.punkta prasība izpildei):

|  |  |
| --- | --- |
| Pretendentanosaukums | Finanšu apgrozījumsEUR (bez PVN) |
| 201\_\_.gadā | 201\_\_.gadā | 201\_\_.gadā |
|  |  |  |  |
| Apgrozījums kopā: |  |
| Vidējais gada apgrozījums iepriekšējos 3 (trīs) gados: |  |

**[2.tabula]**

**Informācija par pretendenta pieredzi**

Informācija par pieredzi (nolikuma 3.3.3.punkta prasības izpildei):

|  |  |  |  |
| --- | --- | --- | --- |
| **Izpildes laiks**(norāda termiņus “no ..līdz” un tajā paveiktais\*) | ***Līguma priekšmets****(t.sk. arī apraksts par piegādātajām precēm)* | **Piegādāto preču apjoms** | **Klients (preču saņēmējs)** |
| Juridiskās personas nosaukums | Kontaktpersona un tās kontaktinfomācija (tālrunis, e-pasts) |
| (…) | (…) | (…) | (…) | (…) |

\*Norāda informāciju, lai sniegtu priekšstatu par izpildes laikiem - pasūtījuma pieņemšanas/izgatavošanas periods, transportēšana / piegāde u.tml.

\*\*Norāda informāciju par preču saņēmēju (klients, lietotājs - nosaukums, reģ.nr.), tā kontaktpersonu un tās kontaktinformāciju (tālruņa nr., e-pasta adrese), lai nepieciešamības gadījumā var sazināties, norādītās informācijas apstiprināšanai.

Vadītāja vai pilnvarotās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadītāja vai pilnvarotās personas vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_

z.v.

**4.pielikums**

VAS “Latvijas dzelzceļš” sarunu procedūras ar publikāciju

“Pusvagonu, graudu un kravas vagonu rezerves daļu piegāde

SIA “LDZ ritošā sastāva serviss” vajadzībām” nolikumam

LĪGUMA PROJEKTS

**LĪGUMS Nr.\_\_\_\_\_\_\_\_\_\_\_\_**

**Sabiedrība ar ierobežotu atbildību “LDZ ritošā sastāva serviss”**, vienotais reģistrācijas Nr.40003788351, turpmāk - pircējs, kuru uz statūtu pamata pārstāv\_\_\_\_\_\_\_, un ņemot vērā valdes \_\_\_\_\_\_\_ lēmumā Nr.\_\_\_\_\_\_\_ noteikto, no vienas puses, un

***[Izvēlētā pretendenta nosaukums]***, vienotais reģistrācijas Nr. turpmāk - pārdevējs, tās \_\_\_\_\_\_ personā, kurš rīkojas saskaņā ar statūtiem, no otras puses, kopā/atsevišķi saukti arī puses/puse, labā ticībā, bez viltus, maldības un spaidiem, noslēdza šo līgumu par sekojošo:

1. **Līguma priekšmets**
	1. Pārdevējs apņemas pārdot un piegādāt un pircējs nopirkt un pieņemt atbilstošas tehniskajai specifikācijai (Līguma 1.pielikums) *[tiks norādīts atbilstoši daļām/pozīcijām, kurās izvēlēts pretendents (uzvarējis) – pusvagonu, graudu vai kravas vagonu rezerves daļas:]* **\_\_\_\_\_\_\_\_\_\_\_\_\_\_\_\_\_\_\_\_ rezerves daļas** – turpmāk prece, atbilstoši organizētās sarunu procedūras ar publikāciju “Pusvagonu, graudu un kravas vagonu rezerves daļu piegāde SIA “LDZ ritošā sastāva serviss” vajadzībām” (turpmāk – iepirkums) nolikumam (apstiprināts ar \_\_\_\_\_\_\_ iepirkuma komisijas 1.sēdes protokolu), pārdevēja piedāvājumam (2022.gada \_\_.\_\_\_\_\_\_\_\_\_ pieteikums Nr.\_\_\_\_\_\_\_), kā arī Tehniskajai specifikācijai (pielikums Nr.1). *Puses var vienoties par cenu noformēšanu atsevišķā pielikumā un veikt nepieciešamos precizējumus par minēto.*
2. **Līgumcena un norēķinu kārtībā**
	1. Kopējāplānotā **līgumcena,** neieskaitot pievienotās vērtības nodokli (turpmāk – PVN), ir **\_\_\_\_\_\_\_\_\_\_ EUR** (\_\_\_\_\_\_\_\_\_\_\_\_\_\_\_\_\_\_\_\_\_\_ eiro un \_\_\_ centi). un PVN, kas tiek maksāts atbilstoši darījuma brīdī spēkā esošo normatīvo aktu prasībām. Līgumcenas summas atšifrējums norādīts finanšu aprēķinā (līguma 1.pielikums).
	2. Detalizētas preces **vienības cenas** (EUR bez PVN) pievienotas Līguma 1.pielikumā un preču vienības cenas visa līguma darbības laikā ir nemainīgas.
	3. Līgumcena (tostarp, preces vienības cena) ietver visas Pārdevēja ar kvalitatīvas Preces izgatavošanu un piegādi līdz preces piegādes vietai, kas norādīta šī līguma \_\_.pielikumā, saistītās izmaksas, tai skaitā Preces cena, transportēšanas izmaksas, pārkraušanas, izkraušanas izmaksas, personāla un administratīvās izmaksas, sociālie, dabas resursu, muitas u.c. nodokļi (izņemot PVN), kurus piegādātājs apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pārdevēja neparedzamie izdevumi un citas iespējamās izmaksas, kuras pārdevējs apņemas nomaksāt.
	4. Tehniskajā specifikācijā (Līguma 1.pielikums) ietvertais preču apjoms ir noteikts kā kopējais plānotais daudzums. Pircējam nav pienākums iepirkt visu tehniskajā specifikācijā norādīto preču apjomu. Kopējā faktiskā līgumcena tiek aprēķināta pēc faktiskajām Preces piegādēm – pēc preču pavadzīmēs norādītajiem preces daudzumiem.
	5. Pēc Pušu savstarpējas vienošanās Pircējs var ne vairāk kā par 20% (divdesmit procentiem) no šī Līguma 2.1.punktā noteiktās Līgumcenas iegādāties no Pārdevēja papildus Preces par šī Līguma \_\_.pielikumā norādītajām cenām. Ikviena šajā punktā minētā papildus Preču pasūtījuma gadījumā tiek ievēroti Pircēja iekšējie normatīvie akti.
	6. Pārdevējspar Preces pārdošanu izraksta *Pircējam* maksājuma dokumentu (pavadzīmi) un iesniedz to pircējapapīra formā preces piegādes brīdī. Maksājuma dokumentā (Pavadzīmē) norāda informāciju par piegādi (preces piegādes datumu, vietu, piegādātās Preces nosaukumu, Preces vienības cenu, daudzumu un summas aprēķinu) un pircējarekvizītus – pircēja juridisko adresi, rekvizītus un pircēja attiecīgās struktūrvienības (preces saņēmēja) rekvizītus (sk. šī Līguma 14.sadaļu), kā arī pircēja piešķirto Līguma numuru un datumu.
	7. Pircējs samaksā pārdevējam par piegādāto Preci *[tiks norādīts atbilstoši piedāvājumam un ievērojot iepirkuma nolikumā noteiktās prasības:]* \_\_\_\_ (*vārdiem*) kalendāra dienu laikā, skaitot no nākamās dienas pēc preču piegādes, ko apstiprina 2.6.punktā minētās pavadzīmes parakstīšana (Līguma 5.5.punkts). Preces iegādei nav paredzēta priekšapmaksa (avanss).
	8. Gadījumā, ja preču pavaddokumenti vai nodokļa rēķins neatbilst spēkā esošo normatīvo aktu prasībām vai nav norādīts *Pircēja* piešķirtais Līguma numurs, un/vai pieļautas matemātiskas vai citas kļūdas, kuras padara Līguma saistību izpildi par neiespējamu, Pircējam ir tiesības neveikt maksājumus līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.
	9. Preces iepakojuma veids nemaina Preces cenu
3. **Līguma nodrošinājums**
	1. Pārdevējs apņemas 10 (desmit) darba dienu laikā no līguma spēkā stāšanās brīža iesniegt (iemaksāt) pircējam līguma nodrošinājumu 5% (piecu procentu) apmērā no 2.1.punktā noteiktās kopējās plānotās līgumcenas (bez PVN), kas atbilst \_\_\_EUR, saskaņā ar Līguma un Līguma 1.1.punktā minētā iepirkuma nolikuma prasībām kā kredītiestādes (Eiropas Savienības, Eiropas Ekonomikas zonas dalībvalstī vai Pasaules tirdzniecības organizācijas dalībvalstī reģistrēta kredītiestāde) izsniegtu garantiju vai kā naudas summas iemaksu pircēja bankas kontā Nr. LV26RIKO0000084909460 Luminor Bank AS Latvijas filiāle**,** bankas kods: RIKOLV2X, maksājuma mērķī norādot atbilstošu iemaksas mērķim pamatojumu, ietverot Līguma datumu un *Pircēja* piešķirto numuru: "Līguma nodrošinājums *Līguma* *datums* un *numurs*” (turpmāk – Līguma nodrošinājums). Maksājuma apliecinājumu jāiesniedz *Pircēja* atbildīgajai personai par Līguma izpildi (\_\_.punkts).
	2. Pircējs ir tiesīgs saņemt (ieturēt) līguma nodrošinājumu jebkurā no sekojošiem gadījumiem:
		1. pilnā apmērā – ja līgums tiek izbeigts saskaņā ar līguma 9.3.punktu (neatkarīgi no zaudējumu esamības);
		2. pilnā apmērā – ja pārdevējs nevar izpildīt vai atsakās no savu saistību izpildes (neatkarīgi no zaudējumu esamības);
		3. pārdevēja līgumsodu segšanai – līgumsodu summas apmērā;
		4. pircēja zaudējumu un izdevumu, kas radušies šajā līgumā noteikto pārdevēja saistību neizpildes rezultātā, atlīdzināšanai – zaudējumu/izdevumu summas apmērā. Šajā gadījumā pircējs nosūta pārdevējam zaudējumu/izdevumu aprēķinu.
	3. Ja pircējs ir saņēmis (ieturējis) Līguma nodrošinājumu saskaņā ar līguma 3.2.3.punktu, tad Līguma nodrošinājums saskaņā ar līguma 3.2.1., 3.2.2. vai 3.2.4.punktu ir izmantojams Līguma nodrošinājuma atlikušās daļas apmērā, ņemot vērā, ka līgumsods neietver zaudējumu atlīdzību.
	4. Ja pircējs ir saņēmis (ieturējis) Līguma nodrošinājumu saskaņā ar līguma 3.2.1., 3.2.2. vai 3.2.4.punktu, tad pārdevēja pienākums ir atlīdzināt pircējam zaudējumus tādā apmērā, kas pārsniedz saskaņā ar attiecīgi līguma 3.2.1., 3.2.2. vai 3.2.4.punktu saņemtās summas.
	5. Ja pārdevējs neiesniedz Līguma nodrošinājumu šajā līgumā noteiktajā kārtībā, tad pircējs ir tiesīgs pilnā apmērā saņemt pārdevēja saskaņā ar Līguma 1.1.punktā minētā iepirkuma nolikumu iesniegto piedāvājuma nodrošinājumu. Piedāvājuma nodrošinājuma saņemšanai ir soda sankcijas raksturs un tā neatbrīvo Pārdevēju no līguma izpildes un līguma nodrošinājuma iesniegšanas (iemaksas) pienākuma.
	6. Līguma nodrošinājuma termiņš ir līdz pušu saistību izpildei vai vismaz 30 (trīsdesmit) kalendāra dienas pēc preces galīgās piegādes brīža.
	7. Līguma nodrošinājuma veidlapu (vai iemaksāto naudas summu) pircējs atgriež pārdevējam 5 (piecu) darba dienu laikā pēc tā termiņa beigām. Pārdevēja ir iesnieguma Līguma nodrošinājuma atgriešanai. Naudas summas atmaksai iesniegumā jābūt norādītiem Pārdevēja rekvizītiem pārskaitījumam.
	8. Līguma nodrošinājumu pircējs atgriež (izmaksā) pārdevējam 5 (piecu) darba dienu laikā pēc tā termiņa beigām, ja *pārdevējs atsūtījis e-pastā* pircēja kontaktpersonai *pieprasījumu (vēstuli)* par līguma nodrošinājuma veidlapas atgriešanu vai summas atmaksu (norādot iepirkuma nosaukumu, maksājuma uzdevuma Nr., datumu, summu, bankas rekvizītus uz kuru pircējam jāveic nodrošinājuma atmaksa, kā arī pievieno maksājuma uzdevuma kopiju.
4. **Preces piegāde un pieņemšana**
	1. Pārdevējs piegādā Pircējam preci pa daļām pēc pircēja rakstiska pieprasījuma (forma Līguma 3.pielikums). pārdevējs piegādā preci *[tiks norādīts atbilstoši piedāvājumam un ievērojot iepirkuma nolikumā noteiktās prasības:]* \_\_\_\_ (*vārdiem*). *Ja attiecināms, tiks ņemta vērā piedāvājumā ietvertā informācija* *par garāku termiņu atsevišķos gadījumos, skat. Nolikumu.*
	2. Pārdevējs nodrošina bez papildus maksas preces piegādi, izkraušanu un novietošanu pircēja pārstāvja norādītajā piegādes vietā, kas norādīta Līguma 1.pielikumā.
	3. Pārdevējs ne vēlāk kā 1 (vienu) darba dienu pirms preču piegādes, paziņo pircējam rakstiski uz pasūtījumā norādīto e-pasta adresi, ka prece tiks piegādāta pasūtījumā norādītajā vietā un pircējs to var saņemt. Pircējs nodrošina preču saņemšanu, ja pārdevējs šajā punktā noteiktajā kārtībā paziņojis pircējam par preču piegādi.
	4. Par preces iekraušanu, izkraušanu un transportēšanu ir atbildīgs Pārdevējs. Pārdevējs nodrošina Preču iepakojumu atbilstoši Preces veidam, lai nodrošinātu Preces kvalitātes saglabāšanu to transportēšanas un glabāšanas laikā.
	5. Pārdevējs par saviem līdzekļiem nodrošina preces izkraušanu pircēja pārstāvja norādītajā vietā.
	6. Pārdevējs kopā ar piegādāto preci iesniedz pircēja pārstāvim preces kvalitāti apliecinošus dokumentus (pārdevēja izdotu atbilstības deklarāciju (līguma 2.pielikums)) un ražotāja izsniegtus līguma 1.pielikumā norādītos dokumentus, kas apliecina, ka piegādātā Prece ir jauna un atbilst noteiktajām tehniskajām prasībām vai standartam. Ja pircējam rodas šaubas par preces kvalitāti/atbilstību standartiem, tad pircējam ir tiesības pieprasīt pārdevējam arī citus dokumentus (t.sk. iepakojuma lapas vai to apliecinātas kopijas)). Ja pārdevējs preci ir ievedis no valsts, kas nav Eiropas Ekonomikas zonas valsts, pārdevējs iesniedz pircējam apliecinātu muitas dokumenta kopiju/elektronisku izdruku. Ja Pārdevējs iesniedz dokumenta kopiju, tam pēc pircēja pirmā pieprasījuma jāuzrāda dokumenta oriģināls.
	7. Par Preces pieņemšanu pušu pilnvarotie pārstāvji (\_\_\_.punkts) paraksta preču pieņemšanas dokumentu (pavadzīmi).
	8. Ja Pircēja pārstāvis Preces pieņemšanas laikā konstatē Preces vai tās kvalitātes neatbilstību līguma noteikumiem, viņš ir tiesīgs atteikties pieņemt Preci un parakstīt preču pieņemšanas dokumentu (pavadzīmi).
	9. Neatbilstošas vai nekvalitatīvas preces piegāde vai nepilnīga preces piegāde nav uzskatāmas par šā līguma saistību pienācīgu izpildījumu.
	10. Līgumā norādītā pircēja kontaktpersona (Līguma \_\_.punktā un 1.pielikumā) vai viņu prombūtnes laikā pienākumu izpildītājs vienlaikus ar šo Līgumu tiek pilnvarota parakstīt Preces pieņemšanas dokumentus (pavadzīmi), risināt visus ar Preces pasūtīšanu un pieņemšanu saistītos jautājumus, kā arī jautājumos saistītos ar iespējamām reklamācijām.

Citu personu parakstīti dokumenti pircējam nav saistoši. Līguma 4.1.punktā minētie pircēja pieteikumi ir sagatavojami un parakstāmi uz attiecīgās veidlapas

* 1. Pārdevēja pārstāvja pilnvaras tiek apliecinātas ar pārdevēja zīmoga nospiedumu uz preču pavadzīmes. *Puses* *var vienoties par konkrēta pilnvarotā pārstāvja norādīšanu.*
	2. Līdz preču pieņemšanas dokumenta (pavadzīmes) abpusējai parakstīšanai pārdevējs uzņemas visus riskus saistībā ar preci, tai skaitā risku par jebkādiem preces bojājumiem un preces nejaušu bojāeju gadījuma dēļ.
1. **Preces kvalitāte un garantijas**
	1. Preces kvalitātei jāatbilst tehniskajiem noteikumiem (standartiem, rasējumiem) un līguma 1.1.punktā un 4.6.punktā minētiem dokumentiem. Saistībā ar piegādāto preci piemērojami Civillikuma 1593.panta un 1612. – 1614.pantu, 1620.panta, Komerclikuma 411.panta, kā arī citu normatīvo aktu noteikumi. Precei jābūt jaunai (saražotai ne agrāk kā 2021.gadā), nelietotai, bez korozijas pēdām.
	2. Precei tiek noteikts garantijas termiņš: termiņš *(tiks norādīts atbilstoši piedāvājumam un ievērojot iepirkuma nolikumā noteiktās prasības)* \_\_gadi no Preces pieņemšanas dokumenta parakstīšanas brīža*.*
	3. Pircējam ir pienākums iespējami īsā laikā pēc Preces saņemšanas to pārbaudīt. Ja 20 (divdesmit) kalendāro dienu laikā pēc attiecīgās preces pavadzīmes parakstīšanas, vai garantijas termiņa laikā pircējs konstatē preces kvalitātes neatbilstību un/vai trūkumus, pircējs nosūta pārdevējam uz pārdevēja norādīto e-pastu vai pasta adresi uzaicinājumu veikt preces apskati, norādot preces kvalitātes neatbilstību un/vai trūkumus, to veidu un apmēru, paredzot, ka pārdevēja ierašanās termiņš nevar būt īsāks par 5 (piecām) darba dienām.
	4. Ja pircējs paziņo pārdevējam par saņemtās preces kvalitātes neatbilstību un/vai trūkumiem līguma 5.3.punktā noteiktajā termiņā, pircējam ir tiesības pēc paša izvēles prasīt līguma atcelšanu vai preces cenas samazināšanu, ievērojot Civillikuma 1620. panta otrās daļas noteikumus.
	5. Ja pircējs, atbilstoši līguma 5.3.punkta nosacījumiem, nepaziņo pārdevējam par saņemtās preces kvalitātes neatbilstību un/vai trūkumiem, izņemot gadījumus, kad precei ir apslēpti trūkumi, kurus, pārbaudot preci, nebija iespējams konstatēt, uzskatāms, ka pircējs ir pieņēmis preci.
	6. Ja apslēptie preces trūkumi tiek konstatēti vēlāk, pircēja pienākums ir nekavējoties pēc to konstatēšanas paziņot pārdevējam par šiem trūkumiem.
	7. Līguma 5.4., 5.5. un 5.6.punktu noteikumi nav piemērojami, ja pārdevējs ļaunā nolūkā ir noklusējis vai apslēpis preces trūkumus, vai arī noteikti apgalvojis, ka precei ir zināmas īpašības.
	8. Ja pārdevēja pārstāvis neierodas pircēja noteiktajā termiņā veikt preces apskati, atbilstoši līguma 5.3. punkta kārtībā nosūtītajam pircēja uzaicinājumam, pircējs vienpusēji sastāda aktu par preces kvalitātes neatbilstību un/vai trūkumiem, un uzskatāms, ka pārdevējs piekrīt minētajam aktam.
	9. Ja pārdevēja pārstāvis ir ieradies un nepiekrīt preces kvalitātes neatbilstībai un/vai trūkumiem, pircējs kvalitātei neatbilstošo preci nosūta neatkarīgas ekspertīzes veikšanai, kuras atzinums ir saistošs pārdevējam.
	10. Ja ekspertīzes slēdziens apstiprina preces kvalitātes neatbilstību un/vai trūkumus, pārdevējam ir pienākums atmaksāt pircējam izdevumus, kas saistīti ar ekspertīzes veikšanu un preces nogādāšanu ekspertīzei.
	11. Ja visā garantijas termiņa laikā saskaņā ar šo līgumu ir konstatēta preces kvalitātes neatbilstība un/vai trūkumi, pārdevējam ir pienākums pēc attiecīga pircēja pieprasījuma nosūtīšanas, pircēja noteiktā termiņā, kas nevar būt īsāks par 20 kalendārajām dienām no pieprasījuma nosūtīšanas dienas, pēc pircēja izvēles bez papildus samaksas apmainīt neatbilstošas kvalitātes preci pret kvalitatīvu preci, bez papildus samaksas novērst preces trūkumus vai atmaksāt pircējam neatbilstošās kvalitātes preces summu.
2. **Pušu atbildība**
	1. Gadījumos, kad pārdevējs neievēro šajā līgumā noteiktos saistību izpildes termiņus, pircējs ir tiesīgs pieprasīt no pārdevēja līgumsodu 0,5% (nulle komats pieci procenti) bez PVN apmērā no termiņā nepiegādāto preču summas par katru nokavēto attiecīgās saistības izpildes dienu, bet kopumā ne vairāk par 10% (desmit procentiem) no neizpildītās saistības apmēra. Līgumsodu pārdevējs samaksā 10 (desmit) kalendāro dienu laikā no pircēja rēķina par līgumsodu iesniegšanas dienas. Par preces piegādes termiņa neievērošanu tiek uzskatīta arī nekvalitatīvas preces piegāde.
	2. Gadījumos, kad pircējs neievēro šajā līgumā noteiktos maksājuma termiņus par piegādāto kvalitatīvo preci, pārdevējs ir tiesīgs pieprasīt no pircēja līgumsodu 0,5% (nulle komats pieci procenti) bez PVN apmērā no savlaicīgi nesamaksātās summas par katru nokavēto attiecīgās saistības izpildes dienu, bet kopumā ne vairāk par 10% (desmit procentiem) no neizpildītās saistības apmēra. Līgumsodu pircējs samaksā 10 (desmit) kalendāro dienu laikā no pārdevēja rēķina par līgumsodu iesniegšanas dienas pircējam.
	3. Ja kāda no pusēm vēlas izmantot tiesības pieprasīt līgumsodu (6.1. un 6.2.punkts) no otras puses, tad no otras puses saņemtie maksājumi vispirms tiek izlietoti pamatparāda segšanai, bet pēc tam – līgumsoda segšanai. Līgumsodu samaksa neatbrīvo puses no zaudējumu segšanas un līguma izpildes pienākuma.
	4. Puses vienojas, ka pircējam ir tiesības ieturēt uzrēķināto līgumsodu no jebkurām pēc šā līguma pārdevējam izmaksājamām summām, ja pārdevējs palaiž garām līgumsoda samaksas termiņu.
	5. Līgumsoda samaksa neatbrīvo puses no zaudējumu segšanas un Līguma izpildes pienākuma.
	6. Ja Valsts ieņēmumu dienests apturēs pārdevēja saimniecisko darbību, pircējs ievēros likuma “Par nodokļiem un nodevām” 341.pantā noteikto.
3. **Strīdu izšķiršana**
	1. Visas pretenzijas un domstarpības, kas varētu celties par šo līgumu vai tā izpildīšanu, puses apņemas risināt pārrunu ceļā.
	2. Puses ir tiesīgas rakstveidā nosūtīt pretenziju otrai pusei uz šajā līgumā norādīto adresi (un e-pasta adresi). Pretenzijai ir jābūt pamatotai ar attiecīgajiem faktiem un dokumentiem. Puses vienojas, ka pretenzijas tiks izskatītas ne ilgāk kā 10 (desmit) dienu laikā no to saņemšanas brīža.
	3. Pušu saistības, kas izriet no šī līguma, apspriežamas pēc Latvijas Republikas normatīvajiem aktiem
	4. Ja viena mēneša laikā no strīda rašanās brīža puses nevar vienoties, strīdus izšķir tiesā. Puses vienojas, ka pirmās instances tiesa, kurā izšķirami strīdi, kas varētu celties par šo līgumu vai tā izpildīšanu, būs Rīgas pilsētas Vidzemes priekšpilsētas tiesa.
4. **Nepārvaramā vara (*force majeure)***
	1. Puses nav atbildīgas par pilnīgu vai daļēju Līguma saistību neizpildi, kuru izraisījuši nepārvaramas varas apstākļi (*force majeure*). Nepārvaramas varas apstāklis Līguma izpratnē ir šķērslis, kas pusēm Līguma slēgšanas laikā nebija zināms, kas radies ārpus ietekmētās puses kontroles un neļauj tai pildīt savas Līgumā noteiktās līgumsaistības un kuru puse nevar novērst. Šādi apstākļi cita starpā ietver stihiskas nelaimes, revolūcijas un citādas masu nekārtības, ugunsgrēkus, plūdus, aizliegumus un normatīvo aktu grozījumus. Atbrīvošana no atbildības ir attiecināma tikai uz to periodu, kurā pastāv nepārvaramas varas apstākļi.
	2. Ja kāda no pusēm kopumā vai daļēji nevar izpildīt savas saistības saskaņā ar šo līgumu nepārvaramas varas apstākļu dēļ, tad Līguma saistību izpildes termiņus puses pagarina attiecīgi par šo apstākļu darbības laiku. Ja nepārvaramas varas apstākļi ilgst vairāk nekā mēnesi, katrai pusei ir tiesības atteikties no tālākas līguma saistību izpildes.
	3. Puse, kurai Līguma saistību izpilde kļuvusi neiespējama, paziņo otrai pusei rakstveidā par šādu apstākļu darbības sākumu un beigām ne vēlāk kā 5 (piecu) dienu laikā. Paziņojumam pievieno izziņu, ko izsniegušas kompetentas iestādes un kas satur minēto apstākļu apstiprinājumu un raksturojumu. Ja šāds paziņojums netiek nosūtīts, attiecīgā puse nevar atbrīvoties no atbildības par saistību neizpildi vai nepienācīgu izpildi nepārvaramas varas apstākļu dēļ.
	4. Puses nenes atbildību viena pret otru par saistību izpildes nokavējumu, ja puse ir rīkojusies ar atbilstošu profesionālo rūpību un tādēļ nav vainojama par saistību izpildes nokavējumu COVID-19 vīrusa izplatības vai ar tā ierobežošanu saistīto pasākumu dēļ. COVID-19 vīrusa ietekmētajai pusei ir pienākums nekavējoties informēt par saistību izpildes nokavējuma apstākļiem. COVID-19 vīrusa ietekmētajai pusei ir pienākums pēc otras puses pieprasījuma pierādīt paziņojumā norādītos apstākļus, tajā skaitā to, ka saistību izpildes nokavējuma cēlonis ir COVID-19 vīruss un, ka tā ir rīkojusies ar atbilstošu profesionālo rūpību, lai novērstu saistību izpildes nokavējumu.
5. **Līguma darbības laiks un tā izbeigšana**
	1. Līgums stājas spēkā ar tā abpusējas parakstīšanas brīdi un ir spēkā līdz pušu saistību pilnīgai izpildei. Pušu pienākums veikt savstarpējos norēķinus par piegādāto kvalitatīvo preci ir spēkā līdz šo saistību pilnīgai izpildei.
	2. Preču piegādes jānodrošina no līguma abpusējas parakstīšanas brīža līdz *[tiks norādīts saskaņā ar iepirkuma nolikumā noteikto:]* ***20\_\_.gada \_\_.\_\_\_\_***.
	3. Puses ir tiesīgas izbeigt Līgumu, pusēm savstarpēji rakstveidā vienojoties, ja objektīvu apsvērumu dēļ līguma izpilde nav iespējama.
	4. Pircējs ir tiesīgs vienpusēji izbeigt līgumu jebkurā no sekojošiem gadījumiem:
		1. ja pārdevējs vienpusēji paaugstina preces cenu;
		2. ja piegādātās preces kvalitāte neatbilst standartam, tehniskajai specifikācijai un/vai līguma noteikumiem;
		3. ja vairāk kā 30 (trīsdesmit) dienas tiek kavēti preces piegādes termiņi un apjomi;
		4. ja pārdevējs līgumā noteiktajā kārtībā un termiņā neiesniedz līguma nodrošinājumu;
		5. ja pārdevējs ir kļuvis par nodokļu parādnieku vai saskaņā ar attiecīgas institūcijas lēmumu tiek apturēta vai pārtraukta vai izbeigta pārdevēja saimnieciskā darbība, uzsākta tiesvedība par pārdevēja bankrotu;
		6. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	5. Ja Līgums tiek izbeigts, Pircējs nosūta par to rakstisku paziņojumu Pārdevējam pa pastu. Līgums tiek uzskatīts par izbeigtu Pircēja noteiktajā termiņā, kas 9.4.1.-9.4.4.punktu noteikumiem nevar būt īsāks par 8 (astoņām) kalendārajām dienām no paziņojuma nosūtīšanas dienas, bet Līguma 9.4.5. un 9.4.6.punktos noteiktajos gadījumos – nekavējoties.
	6. Ja līgums tiek izbeigts saskaņā ar 9.4. punkta noteikumiem, pircējs nosūta par to rakstisku paziņojumu parakstītu ar drošu elektronisku parakstu pārdevējam uz līguma 14.2. punktā norādīto e-pastu. Līgums tiek uzskatīts par izbeigtu pircēja noteiktajā termiņā, kas nevar būt īsāks par 7 (septiņām) kalendāra dienām no paziņojuma nosūtīšanas dienas.
6. **Komercnoslēpuma saistības**
	1. Šī līguma noteikumi, kā arī informācija, kas saistīta ar pušu sadarbību vai kas nonākusi pušu rīcībā šī līguma izpildes rezultātā, uzskatāma par pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām šī līguma darbības laikā un pēc tam. Šis pienākums neattiecas uz (1) informāciju, kura ir publiski pieejama un (2) informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām.
	2. Saņemto puses komercnoslēpumu saturošo informāciju otra puse apņemas izmantot vienīgi šī līguma ietvaros noteikto saistību izpildes nodrošināšanai, ievērojot otrās puses komercintereses un šo konfidencialitātes pienākumu.
7. **Personas datu aizsardzība un konfidencialitāte**
	1. Puses apliecina, ka tās ir informētas, ka otras puses iesniegtos personas datus, ja tas nepieciešams līguma izpildei, drīkst apstrādāt tikai saskaņā ar līguma priekšmetu un līgumā noteiktajā apjomā un saskaņā ar spēkā esošo tiesību aktu prasībām.
	2. Puses nodrošina līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
	3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem.
	4. Puses apņemas nenodot tālāk trešajām personām otras puses iesniegtos personas datus. Ja saskaņā ar spēkā esošajiem tiesību aktiem pusēm var rasties šāds pienākums, tās pirms personas datu nodošanas informē par to otru pusi, ja vien to neaizliedz spēkā esošie tiesību akti.
	5. Katra no pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
	6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
8. **“Latvijas dzelzceļš” koncerna sadarbības partneru biznesa ētikas pamatprincipi**
	1. Pārdevējs parakstot līgumu, apliecina, ka ir iepazinies ar koncerna mājas lapā www.ldz.lv publicētajiem „Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki.
	2. Pārdevējam ir pienākums nekavējoties informēt pircēju, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet pircējam kļūst zināms, ka pārdevējs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.
	3. Ja Pārdevēja rīcībā līguma izpildes ietveros nonāk informācija vai rodas pamatotas aizdomas, ka “Latvijas dzelzceļš” koncerna, tai skaitā pircēja, uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, pircēja vai jebkādu citu personu interesēs, piegādātājam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā [www.ldz.lv](http://www.ldz.lv). Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem, netiks vērstas nepamatotas negatīvas sekas vai darbības.
9. **Citi noteikumi**
	1. Nevienai no pusēm nav tiesību nodot savas tiesības un pienākumus trešajai pusei bez otras līgumslēdzējas puses rakstveida piekrišanas.
	2. Visi šī līguma grozījumi un papildinājumi ir spēkā tikai tad, ja tie noformēti rakstveidā un ir abu pušu parakstīti. Tie pievienojami līgumam un kļūst par tā neatņemamu sastāvdaļu.
	3. Līguma 14.sadaļā minēto rekvizītu vai Līguma atbildīgo kontaktpersonu maiņas gadījumā puses rīkojas saskaņā ar Līguma 13.2.punkta noteikumiem vai arī attiecīgā puse nekavējoties informē rakstiski otru pusi par rekvizītu maiņu ar vēstuli, kuru parakstījusi attiecīgās puses persona ar pārstāvības tiesībām (ja attiecināms, atbilstošu pilnvarojumu) uzņēmumā, un šī vēstule ir uzskatāma par Līguma neatņemamu sastāvdaļu.
	4. Līgums ir noformēts latviešu valodā uz \_\_\_ (\_\_\_) lapām, divos vienādos eksemplāros, kuri tiek nodoti katrai pusei pa vienam eksemplāram. Abiem līguma eksemplāriem ir vienāds juridisks spēks.
	5. Līgumam ir šādi pielikumi, kuri ir līguma neatņemama sastāvdaļa:
		1. Tehniskā specifikācija – Līguma 1.pielikums;
		2. Piegādātāja (pārdevēja) atbilstības deklarācija (paraugs) – Līguma 2.pielikums;
		3. Pieprasījuma forma – Līguma 3.pielikums.
10. **Pušu rekvizīti**
	1. **Pircējs un maksātājs: Sabiedrība ar ierobežotu atbildību “LDZ ritošā sastāva serviss’’**

Juridiskā adrese: Turgeņeva iela 21, Rīga, LV-1050, Latvija.

Vienotais reģistrācijas numurs: 40003788351.

Bankas norēķinu konts: LV26NDEA0000084909460,

Banka: Luminor Bank AS Latvijas filiāle, bankas kods: RIKOLV2X

Preces saņēmējs: *tiks norādīts noslēdzot līgumu atbilstoši iepirkumā noteiktajam*

Atbildīgā persona (kontaktpersona) par līguma izpildi*: (tiks norādīts noslēdzot līgumu šajā līgumā vai Tehniskajā specifikācijā (1.pielikums), atbilstoši piegādes vietai)*

* 1. ***[Izvēlētā pretendenta nosaukums]***, vienotais reģistrācijas Nr.\_\_\_\_\_\_\_\_\_\_\_\_\_\_\_, PVN reģistrācijas Nr.\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_, banka: \_\_\_\_\_\_\_\_\_\_\_\_\_\_\_, konta Nr. \_\_\_\_\_\_\_\_\_\_\_\_\_\_\_, SWIFT kods: \_\_\_\_\_\_\_\_\_\_\_\_\_\_\_.

|  |  |
| --- | --- |
| *Pircējs*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ 202\_.gada \_\_\_\_. \_\_\_\_\_\_\_\_\_\_\_ | *Pārdevējs*:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ 202\_.gada \_\_\_\_. \_\_\_\_\_\_\_\_\_\_\_ |

**1.pielikums**

\_\_\_\_\_\_\_\_\_\_\_\_ Līgumam Nr.\_\_\_\_\_\_\_\_\_\_\_\_\_\_

**Tehniskā specifikācija**

*….(informācija tiks norādīta atbilstoši iepirkuma 1pielikumam un piegādātāja piedāvājumam)*

**2.pielikums**

\_\_\_\_\_\_\_\_\_\_\_\_ Līgumam Nr.\_\_\_\_\_\_\_\_\_\_\_\_\_\_

***PIEGĀDĀTĀJA (PĀRDEVĒJA) ATBILSTĪBAS DEKLARĀCIJA*** (PARAUGS)

1. **Piegādājamās preces nosaukums**

(ja liels preces saraksts, tiek sastādīts pielikums)

1. **Piegādātāja nosaukums un rekvizīti**

(reģistrācija Nr., PVN maksātāja Nr., bankas rekvizīti, adrese, tālruņa numurs, sertifikāti par atbilstību ISO prasībām)

1. **Piegādātāja firma apliecina, ka piegādātā prece atbilst standartiem vai prasībām** (GOST, DIN, EN u.c.) **balstoties uz kuriem tā tika ražota**
2. **Piegādātāja firma norāda ražošanas datumu un derīguma termiņu**
3. **Ražotāja nosaukums un rekvizīti**

(reģistrācija Nr., bankas rekvizīti, adrese, tālruņa numurs)

1. **Norāda piegādājamās preces ražošanas veidu**

(masveida ražošana, partija vai individuāls ražojums)

1. **Norāda informāciju uz kā pamatojoties tiek sastādīta un izdota dotā deklarācija**

(norāda ražošanas datumu un derīguma termiņu, pievieno dokumentus no ražotāja par preces atbilstību prasībām: piemēram - atbilstības sertifikāts, kvalitātes sertifikāts, testēšanas protokoli, tehniskās pases u.c.)

1. **Norāda informāciju par „CE” marķējumu**
2. **Piegādātāja firma norāda deklarācijas izdošanas vietu, datumu un tās derīguma termiņu**
3. **Piegādātāja firma uzliek zīmogu un parakstu ar atšifrējumu.**

**3.pielikums**

2022. gada \_\_\_.\_\_\_\_\_\_\_\_\_\_

līgumam Nr. RSS - \_\_\_\_

**SIA “\_\_\_\_\_\_\_\_\_\_\_\_\_\_”**

[juridiskā adrese]

***Par preces piegādi***

Pamatojoties uz noslēgtā 2022.gada \_\_\_\_\_\_\_ starp SIA „LDZ ritošā sastāva serviss” un SIA “\_\_\_\_\_\_\_\_\_\_” līguma Nr. RSS-\_\_\_\_\_/2022 (turpmāk – Līgums) \_\_\_.punktu, SIA „LDZ ritošā sastāva serviss” (remonta centrs) lūdz Jūs piegādāt **\_\_\_\_\_\_\_\_\_\_\_\_\_** \_\_\_ gab. daudzumā.

Preces piegādes vieta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Preces piegādes jautājumos griezties pie \_\_\_\_\_\_\_\_\_\_\_ (tālr.\_\_\_\_\_\_\_\_, e-pasts: \_\_\_\_\_\_\_).

Vadītājs

Sagatavotāja V. Uzvārds

kontakttālrunis

1. Ievērojot valsts kompetento institūciju rekomendācijas, lai ierobežotu vīrusa Covid-19 izplatību, minimizētu iespējamo transportēšanu un inficēšanos, līdz nākamajam paziņojumam šis nolikuma noteikums **netiek piemērots.** [↑](#footnote-ref-1)
2. Pasūtītājs, izmantojot publiskās datu bāzes un publiski pieejamo informāciju, pārbaudīs un pārliecināsies, vai uz Latvijas Republikā reģistrētu pretendentu (kā arī piesaistītajām personām) neattiecas izslēgšanas noteikumi atbilstoši nolikuma 3.2.punktam. Komisija ir tiesīga pieprasīt no pretendenta jebkurā brīdī iesniegt kompetentu institūciju izsniegtus aktuālus dokumentus, kas apliecina, ka uz pretendentu (kā arī, ja attiecināms, uz pretendenta piedāvājumā norādītajām personām) atbilstoši nolikumā paredzētajam neattiecas neviens no nolikuma 3.2.punktā minētajiem obligātajiem pretendentu izslēgšanas noteikumiem, īpaši gadījumos, ja minēto aktuālo informāciju nav iespējams pārbaudīt publiski pieejamās datu bāzēs. [↑](#footnote-ref-2)
3. Norādītos dokumentus pretendents var iesniegt gadījumā, ja viņam piešķiramas līguma slēgšanas tiesības, iesniedzot pēc pasūtītāja/komisijas pieprasījuma. [↑](#footnote-ref-3)
4. Norādītos dokumentus pretendents var iesniegt gadījumā, ja viņam piešķiramas līguma slēgšanas tiesības, iesniedzot pēc pasūtītāja/komisijas pieprasījuma. [↑](#footnote-ref-4)
5. Norādītos dokumentus pretendents var iesniegt gadījumā, ja viņam piešķiramas līguma slēgšanas tiesības, iesniedzot pēc pasūtītāja/komisijas pieprasījuma [↑](#footnote-ref-5)
6. Pasūtītājam /komisijai ir tiesības ziņas pārbaudīt, sazinoties ar norādīto klienta kontaktpersonu. [↑](#footnote-ref-6)
7. Covid-19 vīrusa novēršanas pasākumu ietvaros, ievērojot valsts kompetento institūciju rekomendācijas sanitāri epidemioloģiskās situācijas stabilitātes nodrošināšanai, lai ierobežotu slimības izplatību, minimizētu iespējamo koronvīrusa transportēšanu un inficēšanos, iepirkumā atkārtota piedāvājumu un/vai Finanšu piedāvājumu atvēršanas sanāksme nav atklāta – piegādātāju pārstāvji tajā nepiedalās. Ņemot vērā *nolikumā noteiktās tiesības par sarunām un cenu samazinājumu (jaunu finanšu piedāvājumu) iesniegšanu*, informācija par atkārtoto piedāvājumu un/vai Finanšu piedāvājumu iesniegšanu un atvēršanā fiksētajām cenām pēc pieprasījuma (adresēts: nolikuma 1.3.punktā norādītajai kontaktpersonai) tiks nosūtīta iespējami ātri, bet ne vēlāk kā 3 darba dienu laikā pēc iepirkuma rezultātu paziņošanas (sk. arī papildus nolikuma 6.1.punktu). [↑](#footnote-ref-7)
8. piedāvājumu (norādot vārdu, uzvārdu, amatu) paraksta pretendenta uzņēmuma vadītājs vai tā pilnvarotā (-ās) persona (-as) [↑](#footnote-ref-8)
9. Iesniedzot piedāvājumu atsevišķās daļās, finanšu aprēķinu (Finanšu piedāvājuma) tabulā nepārprotamībai un skaidrībai norādāma iepirkuma priekšmeta daļu/pozīciju numerācija atbilstoši numerācijai Tehniskajā specifikācijā (nolikuma 1.pielikums) nevis numerācija pēc kārtas šajā tabulā. [↑](#footnote-ref-9)
10. Norādītajiem daudzumiem, ņemot vērā nolikuma noteikumus ir informatīvs raksturs. Faktiskais apjoms un preču klāsts būs atkarīgs no nepieciešamības un pieejamo resursu apjoma. [↑](#footnote-ref-10)
11. Piedāvājuma kopējai summai, ņemot vērā nolikuma noteikumus, ir informatīvs raksturs. Tā tiks izmantota, lai noteiktu plānoto līgumcenu, kā arī, lai pārliecinātos par korektu piedāvājuma nodrošinājuma summas aprēķinu. [↑](#footnote-ref-11)